
(i) 

SHISYMBOH AR SYMBOH 

Man ka sngi katba nangiaid ki por ki iia, 
shibun bah ki jingsniew ba harjait ki la sdang 
ban nang bsut bad pynbyrsieh ha ka imlang 
sahlang jong ngi u khun Khasi-Pnar. Kine ki 
la nang pyntroin bad pynhiar dor shibun ia ka 
akor ka burom jong ngi shityllup kum ki khun 
u Hynniew Trep, uba ju tip kum ka jait bynriew 
tip-briew-tipblei. Kane ka bih imat ka la nang 
par stet haduh katta kalta, ka ia lah ban bsut 
ruh wat ha ki hep barit jong ng', ha kiba bun na 
ki, ki la sdang klet ia ki jingsneng jingkraw 
jong la ki kmie ki kpa. Kumta, nga sngewba 
ka dei ka kararam jong ngi ba ngi dei ban kyn- 
tn, ban sneng ban pyni ia ki ha ki dur bad ki 
rukom ba pher. 

Kumta, mynta nga shim ia kane ka kabu 
ban pashat ha phi ki iongkmie-longkpa, ki hyn- 
men ki para bad kumjuh ruh ia ki hep barit 
jong nga, ia kine ki symboh pyrkhat kiba tang 
khyndiat eh, wat la ki long ha ki dur ki mrad 
ki mreng, ki dieng ki siej, ki syntiew ki skud 
lane wat ha ku dur jong ki para bynriew hi ; 
pynban ki speh jong ki, Ki thew beit tang sha 
kawei ka phang, bad kata ka long sha ka Soh- 
pdung kaba long ka jinglong jingim jong ngi hi. 

Ki Khana hi ki long kiba lyngkot, kiba 
sngewthamula, bad ki bym sngewmyllai ban 
pule, hynrei nga kyrpad ia ki nongpule baieit 
ba kin sngewbha ban da puson bad pynshongnia 
bea ia man iwei-pa-iwei i khana bad dei hangta 
ba ia ka dor jong ka phin sa ioh. Hooid ngam 



nym artatien lane bakla ba lehse i don hi ia la 
ka dor bad ka bor ban trei lada ngi hi ngi ailad 
ia i ban trei ia la ka kam. Ngan jin da la 
sngewkmen bad sngewhun ba lada ine i jingtrei 
barit eh jong nga in long iwei na ki atiar ban tei 
ia ka Ri bad ka jait bynriew, lane lada kane ka 
jingtrei barit jong nga kan pynhun ia ki nong- 
pule baieit. 

Ngam lah ruh ban iaid lait bad kan long 
ruh kaba lymbiang lada ngan klet ia ka kyrteng 
i bah B.C. Jyrwa, iba la long nwei na ki nong- 
ai mynsiem, ai buit ai bor ha man la ki por ba 
nga ju ioh ban ia shongkai bad i. Ngam ju klet 
ruh ia ki ktien sneng ktien kraw, jingaibuit 
aimynsiem ia nga barabor. I la pynshlur ruh 
ba ngam dei ban ran dien noh hynrei nga dei 
ban sei bor bah bad ban iaid shaphrang katba 
ka bor pyrkhat ka dang don. Kumta bunsien 
wat la nga don hapdeng shibun ki jingduh jing- 
kyrmen pynban ki ktien jong i ki iai sawa ban 
ai bor ai mynsiem ia nga bad ki la long ruh ki 
jingkyrmen ha kaba nga lah ban pyndep hok ia 
la ka kara. 1 la ai ruh ia ki kyntien kynpham 
bad pynshlur lyngba jong ka jingkynthoh jong 
i halor jong kane ka kot jong nga, hadien ba i 
la dep bniah, shwa ba ngan phah sha ka jaka 
Shonkot. Nga dwai ia U Blei ba Un nangai ia 
i ka bor bad ka jingkoit jingkhiah kaba pura ha 
kaba in nang lah ban iai long u nong bytin lynti 
ia kiba bun kiba shem ka jingnoh mynsiem. 

Kao long ruh ka kam bieij bad ba khlem 
akor shibun lada ngan iaid lait ia ka kyrteng 
jong i bah S.S. Majaw, iba la long u wei na ki 



(Hi) 

Nonghikai jong nga hi, iba barabor mao ba nga 
ioh por ban ia shongkai bad i, i ju ai ia nga ia ki 
ktien jingpynshlur bad kynpham. 1 la long ruh 
u wei na ki nongai myosiem, aibuit ai bor bad 
iba la ju ong ruh ia nga ba ngam dei ban kynran 
dien noh, hynrei ba ngan iaid shaphrang khlem 
kynran dien katba dang don ka por bad ka bor. 
I la ai ruh ka jingkynthoh kaba da ai mynsiem 
shisha ia nga ba ngan iai neh skhem ha la ka 
kam. Nga pynpaw ia la ka jong ka jingsngew- 
nguh ia i na ka bynta ka jingpdiang sngcwbha 
jong i ban pule ia kane ka kot jong nga shwa 
ba ngan phah sha ka jaka Shonkot wat la i don 
hapdeng ka jingbun kam kaba khraw, to U Blei 
Un nangai ia i ka jingkoit jingkhiah kaba paka 
ha kaba i lah ban nangiai long u nongiarap, u 
nongkynpham bad u nongai-mynsiem hadien ha 
bud ruh. 

Nga kyrpad ruh ia ki Nongpule baieit ba 
kin sngewbha ban nyra ia jied shiah than bad ba 
kin sngewbha ban ia pynbeit lem lada don kano 
kano ka tarn ne duna hangne hangtai ia kaba 
kin lap. 

Nga panmap lypa ruh na phi baroh ki nong- 
pule baieit ba lada phi lap kano kano ka jingba- 
kla shon hangne hangtai phin nym ia sngeweiei 
hynrei phin sngewbha ban ia pynbeit namar 
kane ka long ka bym lah kiar wat la pyrshang 
shibun ban pelt bniah shwa ban shon. 

Khublei shibun. 

Laitkroh - Diengkynthong, 

JylUew 20, 1981. F.S. LYNGDOH 



(iv) 

KA PYRTHEI KA SPONG DA KI KHMAT 

Ki Syrtap jong ki jingpyrkhat ki thain ia la 
ki nia ki jutang, katba ka por ka nang khylliap 
ia la ki sla ka k tab joag ka. Haba ngi phai sha 
la ka thoh ka tar, ha kine ki Sngi, ngi iohi ia 
ki Syrwet Ksiar, kiba lam ia ngi sha ki kynian 
kiba jlan bha. Bad hangta ngi iohi Shynna ba 
ka thoh ka tar jong ngi, ka la na ngpynkha 
ia la ki kamra kiba kyrpang kyrpang. Haba ngi 
phai sha kane ka phang, ngim lah khlem da 
Sngewphuhmut phuhmat, ban iohi ia ka jingia- 
ksaid ba khlem tyngkai bor, ka kyrsei hapoh 
jong ngi, namar ba ngi ieit eh ia la ka Ri bad 
ka jaitbynriew. 

Katba nangraih ki sngi, ngi nang iohi ia ki 
thup ba phylla phylla ba la thoh ha ki sla bym 
iap, ki sdang ban iohi ia ka sngi jong ki. Bad 
la jan baroh ki jingthoh kiba mih ha kine ki 
Sngi, ki kham ban jur eh ia ka ‘Burom bad ka 
Akor’ u khun khasi-pnar. 

Une u samla, u Firmly Star Lyngdoh, u 
pynieng ia la ki nia ki jutang ha ki Syrtap ba 
bun jnit, ki Akor Khasi kiba kane ka pateng ka 
la jan lyndet nob ia ki. Kumba ngim dei ban 
klet, ba ngi dei ban kynmaw, ba ka Akor 
Khasi, ka shong lyngngeit ha ki Paia ba 
khlain bha, la, la pharia ia ka ha ki mat 
ba pher ba pher. Ki Riewtymmen ki ju ong, 
“Ka Akor kaba tam ha ka Pyrthei”. U Myllung 
Soso Tham, lyngba u Pamen Aesop u la pynja- 
nai shuh shuh ia ka Akor u khasi halor u Maw- 
nongrim ba skhem bha. Namar ba u khun byn- 



(V) 

riew u don ka jmgiadei ba kyrpang ha ka imlang 
ka sablang. Ka jingiadei ha kane ka phang ka 
long kum u kynjri uba kblem don jingdkut. U 
Khasi namarkata, haba u Seng ia kane ka Nong- 
rim, kaba u la pynshong ia ka Akor u da tai bin 
pa bin haduh ba un da ia thiah bad ka man ka 
mied bad ia khie bad ka man ka Step. Ka Akor 
ka long ka jingsdang jong ki jioghikai baroh ; 
namar ba ka long u Mawnongrim uba sdang ban 
saindur ia ka Longbriew manbriew bad kane ka 
dei ka Akor, ha ka jingmut ba shisha jong ka. 

Kumta ruh une u Sarnia, u Firmly Star 
Lyngdoh u la iakyrsum, da la ka rynieng ka 
ka ryniot bad kine ki Biria Shongsbai, ban 
thew ia ka dor jong ki briew da ka Akor, 
namar ba kane ka long ka baiseng ha ka jingim 
jong ngi. Ka spah ka lah ban Ingaid tang shi 
khyllip ki khmat. Khlem ka Akor ba bha, ki 
jingdon jingem jong ngi ki long pynban ki kar- 
khana jong ka jingjot. Ka ain ha ka longlang u 
Khasi, ka ieng ha kine ki khnong ba khlain 
jong ka Akor, kaba long, ka iaid ka ieng, ka 
bam ka dih, ka riam ka beit bad ka ktien ka 
thylliej. Ka Pyrthei kaba spong da ki khmat, 
bad ki shkor kat shaba ngi iaid, ka da ieit kyr- 
pang ia kiba leh adkar ha ki liang baroh bad 
kiba lah ban ri ia ka burom ka Akor ha ka long- 
lang. 

Ha ki Laiphewar Symboh ka bynta ba nyng- 
kong u Bah Firmly Star, u la wan rah ia ka 
sneng ka kbraw dei por hadien ba u la iohi shyn- 
na ba u Khatsi u long u jingthaVv jong ka Akor. 
Bad ha ka bynta kaba Ar u wan rah ia kiwei pat 



ki Symboh kiba kit jingmut kiba iadei bad ki 
pateng bynriew baroh. Namar ba u iohi ngu) 
nget, ia ka jinghiar ka longbriew manbriew 
kaba i kumba ka Akor Kbasi ka tham Bam 
Hynroh. Lada kane ka jingbam kruin ka ioh 
thymmei, ym slem ba ka Akor u Khasi kan 
shah khura, kat haduh ban da pyokbyllem ia ki 
Mawnongrim, ki Khnoog bad ki Pala, kiba ki 
kpa tymmen ki la pynieng. 

Ka jingiakhleh khawlang ha ka shongkha 
shoDgman, ka jingiakyrsum ha ka imlang sah- 
lang kaba khlem thew tarajur ne jied shiab, ka 
ka don ka jingma. Ka jingpyrthuh bud ia kiwei 
ki Akor ba Sting thew jong kiwei pat ki jait byn- 
riew, ki long ka Daw jong ka jingpyntroin noh 
ia la ka Akor ba nylla, kaba tyrsem bad kaba 
shongkun. Ngim dei ban klet ba ka Akor u 
Khasi ka ia iaid synran synrop synrop bad ka im 
tipbriew tipblei. Nakata ka daw, ngim lah ban 
pyniakhlad ia lade na kane. 

Lada ngi dei ban ioh pat ia ka Akor kaba 
ngi la ioh pateng kum ka Nongkynti jong ngi hi, 
ngi ia dei ban ri kyndong ia ka, bad ban da phi- 
kir ruh ha shwa ba ngin ia kdup bad ia piam 
bad kiwei ki jait bynriew, kib» ia iaid ia ieng, 
iashong ia sah ne iatrei iaktah. Ngim dei ban 
ailad ba kin pynphongrai ia ka Akor ba nylla 
jong ngi, da kiwei pat. 

Nga khmih lynti, ryngkat bad ka kyrkhu ka 
kyrdoh ia une u Sarnia ba un dang sei shuh shuh 



sa ia kiwei pat ki thup kiba u dang tyngkai ha 
ki thiar jong u, katba ka jabieng ka ^ng proh, 
ka met ka dang khlain bad ka pyrkhat ka pyr- 
dain ka dang paka. 


Mawlai lewrynghep, 
Shillong-8. 
Jymmang 1, 1981. 


B. Chedrack Jyrwa, 
Department of Khasi, 
Shillong College, 
Shillong. 





(viii) 

KA JINGKYNTHOH 

Ka ain jong ka jingim ka long ban trei. Ka 
jingshongtbait na ki kam bad ka jingkut jong ki 
kan ym lah ban jia ha uta uba mon ia ka ban 
trei. U iai ring mynsiem ia ka Iyer kaba khuid 
da kaba u jingthung ka jingpyrkhat un nang ioh 
bor bad nangsam na ka por sha ka por. Ka 
jingkhmih ka long ba ki soh ba kham plung, ba 
kham bang bad kham shngiam sbuh shuh kin 
nang iai mih na ka mynsiem trei shitom. Byllai 
hangne hangtai, sawdong ka Ri la jong, ki sah 
ki Skid khana u barim bad ba mynta ruh ia kiba 
dang dei ban lum ban lang ban kynsbew ia ki ha 
ka ka thiar ba dang kylluid bha jong ka thoh ka 
tar Khasi. Ka mynsiem kaba angnud ia kaba 
bha, ia ka jingitynnat, ia ka jingnangroi bad ia 
ka jingkiew shaphrang, ka long kata kaba iatyl- 
lun lang bad ia dulun reng bad ka jingtrei shi- 
tom. Ia kane nga iohi ha u nongthoh. U Plato 
la u long u khynnah skul uba la shong ha ki kjat 
u Socrates ; hynrei ha kawei ka sngi u la man 
long kham khraw bad kham stad ban ia la u 
nonghikai. U Aristotle ruh u kham khraw shuh 
shuh, ba ka nam bad jingstad, ban ia u Plato. 
Lada kane ka juh ka ‘mynsiem kan iai bteng, 
khlem da pynkut nob, ha ki pateng ban dang 
wan, da kumta ka lawei baphyrnai ia ka Ri bad 
ka jaitbynriew, khamtam ha ka Hang ka thoh ka 
tar, ka ap hakhmat jong ngi. Lem bad ka jing- 
trei u nongthoh, ngan pynkynmaw ia ki kyntien 
jingrwai jong u Henry Wardsworth Longfellow 
(1807-1882) ha ka A Psalm of life kiba kynud sur 
kumne ; 



(ix) 

Not enjoyment, and not sorrow. 

Is our destined end or way ; 

But to act, that each to-morrow 
Finds us farther than today. 

Tang shikyntien shaphang ka Kot. Nga la 
pule ia ki lai phew ar tylh ki Khana Biria bad ia 
ki hynniew tylli ki Ese (Essay) kiba long kiwei 
pat ki symboh jingpyrkhat jong u nongthoh. Ki 
Khana shisha ki la don ia ka sur sngew biria ba- 
lung, ba dang tlot ka bor jong ki ban ktik ne 
pynkhih ia ki jingsngew kat baduh ban da pyn- 
rkhie sammut, pynrkhie pashait ne pynrkhie 
iapler iapang. Kine ki Khana ki kup ia ka dur 
ki phawar (Fabbles) u men Aesop jong ki Grik. 
La bsiap hapoh jong ki ia ki jingsneng jinghikai 
ka longbriew manbriew. Ki Ese pat la ki lyng- 
kot, ha la ki phang bapher, ki kren ia ka 
aitbynriew hi. Ki puramit ka jingshai long- 
briew, kaba ieita ka kynja, kaba ap peit 
ngor bad da husiar, ki long ki jinglong, ba da 
husiar, ki long ki jinglong, ba da thrang eh, 
kiba paw ha kine ki Ese. Ki nong pule ai kin 
bishar kham bniah. 


S. S. Majaw, 

30-5-1981. Khasi Department, 

Synod College, Shillong. 

Ka Bynta-1 

Ki Khana Biria 

1. KA KMIE BSEIN BAD LA I KHUN 

Ha kawei ka sogi ba syaid bha ka bneng, ka 
kiiiie bsein ka la mih na la krem ban leit wad 
bam sba ryngkew, shwa ba kan iehnoh ia la i khun 
hangta ha krem, ka la ong ; *Khmib shaoe kbun, 
wat nym mih nangne, phin shong khop namarba 
phi dangrit than, ka long kaba ma ba phin mih 
shabar nangne. Kumta shong khop haduh ba 
ngan da wan manga ngan sa wan rah jingbam ia 
phi.’ Kumta ka la mihnoh bak ban leit wad 
jingbam na ka bynta Jong ka bad la i khun de. 

Ym slem hadien ba ka kmie bsein ka la mih, 
ba ita i khun bsein ruh i la sdang ban par bad i 
da ong - ‘Ngam tharai ba kan long kum ba ong i 
mei, sarat ba ngan mih tang hangne ha khmat 
krem bad nangta ngan sa rung noh kloi Ian.’ 
Kumta luh i la par belt sha khmat krem. Ynda i 
la poi hakhmat krem im shym shem ei ei ruh kaba 
pher ka ban long ka jingma ne jingtieng ia i, 
kumta i la ong ha lade hi - “Kumno i mei i ong 
ba bun ki jingma, khatei ym don dak pher ei ei 
du ban pynshisha ia kata ; haw sngap tang ka 
Iyer pyngngad suda, lem bad ka jingsyaid jong 
ka sngi bad jingsngewtynnat ka Iyer pyngngad, 
i la klet noh ia kita ki ktien pyntieng joog ka 
kmie mynshwa. Nangta ruh i la nangpar shuh 
shuh kham sha pajih. Ha kata ka por uwei u kbeit 
u ba la thngan bha, u la shong ap khnai halor 
uwei u maw u la iohi kynsan liak ia ka jingkhib 
aiu re hangta ha phlang ; kumta ruh wiaw u la 

suh bad u la shem pynban da i khun bsein, bad 
u la rong noh bak u da kynting thiaw sha suia 
ban leit bam shngiam rai bad pynkdang ia kata 
ka jingthogan. Kumta ita i khun bsein i la shu 
iap ei. 

KA MA KA AP HABA NGl LA LYNDET 
IA KA JINGSNENG KI KMIE KI KPA. 


2 - U KHYNNAH BAD U DIENGSOHPKIE. 

Ha kawei ka sngi pyrem kaba shit kyrang 
bha ka bneng, uwei u khynnah katba u dang iaid 
kai pyngngad sha rud ’nong u la leit kum iohi 
liak ia uwei u dieng Sohphie uba long hajan ka 
riat, ha kata ka jingjrah kaba palat, uta u khyn- 
nah u la kut jingmut ban leit kheit nob da uta u 
soh kbnang ban ioh bam pyngngad. Kumta u 
la tur shajan uta u diengsoh, hynrei shwa ba un 
sa poi artat hajan uta u dieng uwei u tymmen 
uba thohdieng na sbiliang lum u la iohi ia u bad 
u la pyrta - “Hei khynnah, wat nym kiew ia uto 
u dieng sohphie! namar u dei u dieng uba la 
tymmen bad u la sdang bam kruin, ioh phin 
mynsaw ei !” Uta u khynnah u la sangeh bad 
peit ia uta u tymmen shipor hynrei ka jingibang 
jong uta u soh bad ka jingjrah jong ka met, ka 
ka la pynklet ia kita baroh kumta u la kiew la 
ka kiew khlem da sngap wat la uta u tymmen 
u la maham ruh. 

Ynda haba uta u khynnah u la shoog halor 
dieng bad katba u daog iuh halor joog uwei na 
ki tnat ban kheit ia uta u sob uba kham ih, kum- 
no re kumno uta u tnat uba u iuh u dei pynban 
uba la sdang pyut da ka jingbam kruin. Mar- 
kumta u la khein that bad ian-ly-ian u la hap sha 
riat bad u la lap ei soit. 

KI KTIEN U TYMMEN KIM JU KHAM 
BAKLA. 

mm 


3- U DAK BAD KA THEI SAMLA. 

Shisien uwei u dak, u la iapmat ia kawei ka 
’thei samla kaba don ha kawei ka shnong ba 
marjan jong u. Kumta u la ju pyrshang ban leit 
kai sha iing jong ka man la ka janmiet hadien ba 
u la lait trei, ban pah ban khroh ia ka. Ha ka- 
wei ka miet, ka la kylli ka la pyrthew ia u la u 
trei kam aiu, u ruh khnaog ba kao kham iapmat 
bad shoh bieit ia u, u la nangpynheh bad iathuh 
khyllew ia ka, ba u trei babu ophis. Na ki jing- 
pnah bad jingleh shida Jong u, ka la nangngeit 
ba ka long shisha kumta. Ha kawei ka sngi, 
kata ka samla ka la poi ryngkhat sha shnong 
jong u ba don kam, kyndit katba ka dang shong 
kai ha iing jong kita ki briew ba ka leit donkam, 
la wan rung kynsan pynban uta u samla ia uba 
la ju wan kai man ka miet sha iing jong ka, u da 
rah la ka shithi ha ka kti ban wan ai ha ita i trai 
iing lem bad shi pla khung kiwei pat ki shithi 
jong ki briew. U kyndit thret kumba iuh tdong 

bsein ban iohi pynban ba kata ka samla kaba u 
ju leit kai mao ka miet ka don hangta, u la saw- 
kyrang l&in bad syep khriat phuk da ka jingleh 
rain. Kumta u la shu kren iam rem ia ka- “Phi 
wan shane ?” Hamarba kan sa jubab uta u Dak 
u la da phet jyndat bak bad ia ka shithi ruh um 
lap ai shuh ha kti bad u la shu phanang ha ma- 
dan. Kata ka samla ka la lyogngoh shibun eh 
ban shem ba u leh kumta bad ka la shu wiat bad 
kren halade hi “Pleng, mynta nga la lap ia ka 
jingshisha, bad ia ki ktien phlan duman jong u.” 
Naduh kata hi ka sngi um ju leit mih shuh tang 
ka syrngiew ruh sha iing jong ka. 

KI KTIEN PHLAN DUMAN KIM JU 
LAH lENG HADUH BA KUT. 


4 - 1 WAHDUID BAD KA WAHBAH. 

I wei i wah duid iba tuid lyogba ia kawei 
ka them, i da kyrhuh bad sawa jam marwei 
marwei, i thorn lut ia ki diengrit diengria baroh 
kumjuh ruh i khlaw lut ia ki pynthor ki hali 
kiba don hangta ha them khlem jing-salia ei ei 
ruh em. Baroh ki dieog rit diengria, ki phlang 
ki kynbat, ki syntiew ki skud ki la nam ba in 
kham iaid thanda namarba ki la sngewsbitom 
bad pang met than, hynrei i la ong ia ki - “Ha- 
ba pha ia sngew kumta ia kynriah sharud, wat 
wit ha ka lynti ba nga iaid naba ngam don por 
ban kdat shawei pat.** Kumta baroh ki la shu ia 
snap noh jar ym don ba nud saham shuh. 

Khatduh ita i wah duid, i la leit poi hajan 
kawei ka wah bah, da ka juh ka jingthmu i la 
tur ban thorn wat ia ka ruh khlem da sngew- 
thuh shuh ia la ka bor; da kata ka jingthmu ba 
khlem pyrkhat, i la tur pyrshah ia ka bad jak 
S jah syrngiew khlem paw pyrthei artat. 

SNGEWTHUH LA KA BOR HA SHWA 
BA NGIN LEH IA KANO KANO. 


5 - KA FARM AW BAD U MAWLONG. 

Kawei ka Parraaw ka la sngewdiaw shibun 
eh namar la ka nusib jot jong ka, ia kaba ka la 
ngat bad kata ka long ba uwei u Nongtih Maw 
spah bad la ki lok ki ju wan tih maw naogta 
man ka sngi, kbnang ba un ioh jakpoh. Hynrei 
la ka leh kumno kumno ruh ym man don lad 
satia ban lait na ka kti jong ki. Ha kawei ka 
sngi bad ynda ka kut lad khoit, ka la khmied 
la ki khmat sha jroog sba ba sbong uwei u maw- 
long bad la ki lok, ka la pan jiogiarap na u ba 
un thaw lad lem kumno ban lait na kata ka 
apot, kumta ka la ong - "Ko Marangbah, sngew- 
bha seh ia ai buit lem ia nga ka *riew kynthei 
kaba khlem buit khlem bor lane to ia thaw lad 
lem ba ngan lait noh na ka kti jong kine ki 
noDgpyDjot.” Uta u Mawlong u la peit shyeog 
da ki khmat sarong bad u la ong - ^la tip hi sha- 
to kein ngan lah lei aiu manga — suk inangi 
kiba shoog shane sha jroog ha kaba ym don ba 

wan pyndik mano mono ruh.” Ka Parmaw ka 
la pyndem noh la ki khmat bad ka la shu hun 
nob tang ha la ka jong ka jingshem, namar bym- 
don ba lab ban iarap ia ka. 


Ha kawei ka sngi ba shit kyrang bha ka 
sngi, kita ki nongtih maw ki la leit phet rich 
sngi ha trai kawei ka dieng kaba don ha jan 
hangta hi, bad ki da ia thiah kai artat shiphang 
katba dang ieng eh ka sngi ba kim lah trei ba 
shit. Katba uwei na ki lok u la kum khmied 
la ki khmat shajrong bad liak u la iobi ia uta u 
mawlong uba heh ratbah uba don hajan jong 
kata ka Par hi. Kumta u la ong ia la ki lok 
Nongtihmaw - “Ko lok, khmili utei u maw te 
uba paka bha, ka jaka ruh kaba paka katta 
katta, ngi lah ban shu pyntyllun ia ki maw 
shane shapoh khlem da donkam kit ne rah ei ei, 
sa kawei ruh kane ka Par kaba ngi tih mynta 
ka bym da mih maw than, kan bha ba ngin ia 
pynpait noh da utei phi.” 

Kaba dei ki la mynjur lang baroh. Kumta 
naduh kata hi ka khyllip-mat, tang shu la kham 
Jem ka sngi, ki la sdang durut ban thlieh ia uta 
u Maw, ki da ieh noh ruh shipor ia kata ka par 
maw bad shen hadien khyndiat sngi ki la pyn- 
madan ia uta u Mawlong plain. 

WAT SNGEWSARONG NE SNGEW- 
SHNGAIN TANG NAMARBA NGI 
DON HA KA BOR NE KYRDAN. 

6 - U NONGKHII PHAN BAD LA U KULAI. 

Uwei u Nongkhaii phan, u la bna ba ha 
iew ka dor phan ka la sdang heh bha ha kata 
ka sngi, bad baroh ki para nongkhaii ki la pyn- 
stet ban kit kloi Ian ia u phan sha iew; kumta 
uta ruh u nongkhaii. u la ring ia la u Kulai bad 
u la pynkit kumba ar lai byrni ei ei, khnangba 
un iohnong kham bun. U da iaiam beit beit ia 
u sha iew, hynrei uta u Kulai namarba la palat 
than kata ka jingkit kaba sdien Idui ha ka met, 
urn lah iaid stet shuh kum kiwei pat ki para 
Kulai. Uta u Nongkhaii u la bitar shla ia la u 
Kulai ba um lah iaid, ba kumta u la shu sympat 
shi sympat ia u haduh ba la at bylliang sa ka 
met u bapli. Ynda u la poi ha shiteng lynti, u 
la shem ba kita ki lok joog u ia kiba u la ia mih 
ryngkat mynstep, ki la da wan phai ban leit 
Shaw biang, han^a ka mynsiem jong u ka la 
naoging nanging ba kumta u la patan tyngeh ia 
la u Kulai bad ryngkat ka sympat ka kawiat 
bhiat shi bhiat. Uta u Kulai khnang ban lait 
na kata ka jingkawiat jong u trai, u la kyntbait 
jubor bad sdaog ban mareh dohiap, pynban u 
klet ba kata ka lynti ka long kaba kpai bha bad 
kumta u la tur da pyrkub sbuk ha surok bad 
hamarba un khie nangta u la tyllun pynban sha 
riat bad u la iap ei Soit. U trai da kaba sngew- 
sih u la leit phai sha la shnong ban leit shaw da 
uwei pat u Kulai ha kaba ka miet ruh ka la 
sdang ban wan noh kjat. 

KA JINGLALOT KA WALLAM IA KA 
LANOT. 

7 - KA ’TIEW - LAPHIAH BAD U 
JAMAIANG. 

. Ka ’tiewlaphiah ka ju phuh itynnat bba ha 
shiteng riat, man ka por ka ju leh phuhmat mar- 
wei marwei, namarba ka sngew ia lade ba ka ia 
ryngkat kyrdan, ha ka riam ka beit, ha ka dur 
ka dar kum ka Syiem ki Syntiew (K.a Lalyug- 
ngi). Kumta kaju kob bad sngewroh ha lade 
marwei. Ynda haba ki kynhun jong ki samla 
kiba ju wan iaid kai pyngngad bad sliongkai 
sngewbha-lyngngai hajan hangta, ka mynsiem 
jong ka katno ka meng bad sngewhieng namar 
kada mut ba ki wan ia peit kai ia ka dur bha- 
briew jong ka. U Jamaiang, uba ieng hajan 
hangta u sngewsammut hala marwei namar ka 
jingbieit jong ka, kumta ha kawei ka sngi, ynda 
haba u i ba kala shu pynkiew skong than ia lade 
bad ryngkat ka kob ka sop baroli, u la kren syn- 
don plak ia ka na ka ’mationg - *‘Ym dei ho ba 
kito ki samla ki wan ban peit ia ka dur bha” 
briew jong pha, lymne ym dei ia ka jingnangshad 
jong pha kaba la ring ia ki khmat jong ki hynrei 
dei ia katai ka Kshaid hyntai ryngkat bad ki sur 
ba thiang jong ka, ha ka jingbeh jong ki ’erbate> 
mon kaba la khring ia ki ban wan shane man la 
ka sngi.” 

Ynda ka ’Laphiang ka la sngewthuh ia la ka 
dor ka la sngewlehrain bad sngewrem, haduh ba 
ka la dei ban buh rieh ia la ka khmat shapoh ki 
niut ki nier jar. 

KA JINGSARONG THAN EH KA 

THAD IA LA KA RONG. 

8-UBRIEW BAD KA JALYNGKHAN. 


Ha kawei ka kper jong uwei u briew, la mih 
kawei ka dieog Jalyngkhan kaba heh ha kaba ki 
tnat jODg ka ruh ki la piar bha. Ha kawei ’ka 
sngi uta u briew katba u dang ia shong kai ba> 
roh shitymmen ha shakiar iing, u la peit ia kata 
ka dieng bad u la ong - “Kane ka jait dieng te 
ka bym ju kham Icit kam satia, ban shna jing- 
shna ruh ka jem than bad ka shroit eh ; ka bym 
larkam satia shisha kein, shu tang ba kan kah 
sngop ei pynban ia ki jingthung jingtep bapli 
kiba dangrit, haduh ba tang ka sngi ka Iyer ruh 
kim ioh mad shuh.” Kumta u la shim la ka 
wait ha ka kti bad u la leit bolt beit shata sha ba 
long kata ka dieng Jalyngkhan bad u la pom 
khyllad lut ia baroh ki mat, haduh ba ka la shu 
long lymbiang Iboit. 


Ynda la dep nangta u la sngewhun jrut bad 
u la lum ia kita ki tnat baroh shi jaka bad u la 
sdang ban shna Rynsan Piskot da ki. Kata ka 
Jalyrgkhan kaba la sngewsih bad sngewmong ia 
ka jingkren jong uta u briew ka la iohi pynban 
ba u pyndonkam ia kita ki tnat ba kaba shna 
Rynsan Piskot, kumta ka la ong - “Kumno 
mem lehrain, katto me la tim me la bein ia nga 
ha ban da biang me dang nud pat ban pyndon- 
kam du khatei da ki khun ki ksiew jong nga.” 
Uta u briew u la trei la ka kam khlem da pyn- 
sngap ei ei ruh em ia ka jingkren ka Jalyngkhan, 

wat la ka jingpynrem ka jingiatiplem ka la khu- 
ra ia ka jingsogew jong u. 

WAT NIEWBEIN LA RIT NE KHRAW 
NAMAR KI DON LA KA JONG KA 


DOR. 



9- U NONGKHAII BAD U NONGBYLLA 


Ha kawei ka ’nongrit kaba jngai na Sor, 
shisien la don arngut ki briew kiba ia shong mar- 
jan ling, bad kita ki long u Nongkhaii bad u 
Nongbylla. Kine ki ju ia rung ia mih barabor 
namarba ka kam ka shah ia ki kumta. Man ba 
uta u Nongkhaii u ju wan rung ha iing jong uta 
u Nongbylla, u da peit shin bha ia ka shong ka 
sah, ka bam ka dih bad kumta ter ter. Ha ka« 
wei ka sngi u la kylli ia uta u Nongbylla - “Phim 
ngiah mo lokshu kurane-shi-kumne man ka sngi, 
phi shu phod syrwa la une u Jarain lane teng 
teng u phan balei phim da thied doh thied kah 
noh teng teng bad da shet kylla musla de ? Ew ! 
ban nga te ngam lah taw phi wat tang shi kyn- 
tien. Ban ong kum une u jait jhur lei te ngam 
ju sngewtynnat wat tang ban pynshei ruh, u 
phan ruh shisien lano kata ruh haba iohban da 
pynkie ha ka umphniang.” 

Uta u lok Nongbylla, u la peit sha u Lok 
Nongkhaii bad u la shu rkhie u da ong - “Yn 
leh kumno phi lok, katba dang shong kulai ka 
duk te, ym ban se kein ban ia knieh wat ia ka 
jingbam ki sniang ha sem ruh .... He he”, u da 
da rkhie artat. 

“Tip phi, ban ma nga te la bha ka shah phi 
ban .... to to bam kloi ia noh leit pynkit lem 
kito ki tiar na kudam mo?” u da mih noh artat. 

Katba nangiaid ki sngi ki por, ki jingkylla 
ba pher bad ba khyllah ki la wan jia ha ka 
mariang, ki jingkyrduh jingkyrtan ki la nang- 
wan suki suki ha man la ki shnong; kane suki 
suki ka la poi sha duh ba la shem jingeh ban ioh 
wat ia ka bam ka dih ruh ha man la ki jaka, ki 
iew ki hat ruh ki la iap lut bad ki dukan ki basa 
ruh la shu khang khyrdep baroh. Kumta ka 
‘Nemsniew kaba jur ka la sympat ha kane ka 
Mariang imat kum ban ai jingsneng ne hikai ia 
kito ki hanga-mei ne tip ban pyniap lut khoit ia 
kiba rit ba ria ruh ngim lah ban tip ne iohi ia ka 
jingstad ba maian jong Uta uba donbor tarn bad 
uba-lah-ba-iai halor kine baroh. Kumta ha kane 
ka por, la phi don pisa ruh phin thied ia ei, 
bun bun na ki Nongkhaii ruh kiba ym shym 
poi pyrkhat ba kata ka jinghiran kan long kaba 
haduh katta, kumta baroh ki marbam mardih 
ki la die lut da kaba khmih lynti ba kin sa ioh 
shen da kiwei pat. Ka bynta ba ki la buh.;na 
ka bynta ia lade ruh kam lah ban shan slem, 
namarba ka jingmang jong ki ka long tang na 
ka bynta i por iba lyngkot. Ha kane ka por 
wat kiba don ba em ruh ki la ia ryngkat kyrdan 
lang bad kiba rit baria ha ka liang ka bam ka 
dih. 


Ha kata ka por bun na ki Nongbylla sngi 
kiba ju im ha ka leit bylla sngi sha iing jong 
kiba don ba kot, hynrei mynta ki la hap ban 

sangeh noh, namar ba ka pisa kam myntoi bad 
don dor ei ei shuh. Ki Nongaibylla ruh ym 
don hi lane kin pyntrei aiu ? Kumta kham bun 
na ki, ki la her sha ki lum ki wah, ki khlaw ki 
btap ban kheit bad ban lum ia ki ’hurlum ’hur- 
wah lymne wat ia ki ‘la lung jong ki dieng ruh 
tang ban pynkdang ia ka kpoh. Bun na ki 
briew kiba shong ha kata ka shnong ki la her lut 
sha kylleng ki jaka, ban leit wad jbur wad jhep 
bad ki da khang khyrdep ia la ki iing ki sem 
baroh. Ka shnong baroh kawei ha kata ka por 
ka la kynjah jar bad ia i kum kaba la iap ne 
la kumba wan shoh khyrthep ka khlam aiu re. 

Dei ha kane ka por kein ba uta u men 
riewspah u la leit poi biang ha iing jong uta 
u Nongbylla ym shuh kum ba mynshwa hynrei 
ban leit pan jingiarap na u, da kaba u kyrpad 
na u ban ia ai jhur lem khyndiat khynsoit. “Ko 
lok to ia sngewsynei seh ia ai jbur lem ia 
nga khyndiat khynsoit, namar nga sngewshitom 
te ban leit sha khlaw ba jngai eh ngam sngewlah 
iaid, namar shajan ruh la dkhaw lut ka lum ka 
wah bad la saw tang ka khyndew suda. la 
sngewsynei lem mo, hynrei te ki khun kin sa 
iap thngan”. 

Uta u Nongbylla u la wiat miun bad u la 
ong - “nga nang la mut kein ban wan pynon 
jhur sha iing jong phi, hynrei nga sngewlehrain 
ioh phi kyntait, namarba uoe uba nga ioh hyn- 
nin jan miet dei tang u jhur lum suda.” 

“Kyntait lei phi, wat ka sla dieng ruh ngi 
hap ia bam teh 1” 

Kumta uta u Nongbylla ula ai shikhung kita 
ki jhur ia u Nongkhaii bad u ruh ula leit noh sha 
la ling da ka jingkmen. 

YNDA HABA KA YM BANSE KA LA 
SHONGKULAI NGI HAP BAN LEH 
WAT IA KABA NGIM MON RUH. 


10-U TIPLUT BAD U KHRAWLANG. 

Shisien ha kawei ka shnong, la don arngut 
ki khynnah samla shipara lok kiba ia ieit thep 
mynsiem iwei ia iwei pat naduh ba ki dang ia rit 
haduh kat kata ka sngi hi. Man shaba ki leit ki 
wan, ki ju ialeit ryngkat ryngkat, kirn ju ia ieh- 
noh iwei ia iwei pat. Ka kyrteng joog kine ka 
long U Tiplut bad u Khrawlang. 

U Tiplut u dei u khun jong i kong Biang 
bad u Khrawlang pat u dei u khun i Kong Syn- 
shar. U Tiplut u la kham heh khyndiat ha ka 
rta. U la long uba ju mlien bha ban batai tip- 
lut ia kiei kiei kiba u shu ioh sngew nano nano 
bad u da nang pynheh shuh shuh ha kaba u leit 
batai bad iathuh sha kiwei pat ki para lok bym 
tip. Kumta baroh ki khynnah samla jong kata 
ka shnong ki ju sngewtynnat ia u namar ba ki 
ioh ia ki kbana ki jait pa ki jait ia kiba kim ju 
tip ne iohsDgew, wat ki rangbah ruh teng teng 
ki liat ha ka jingbaog ktien jong u. 

U Khrawlang pat u don ka jinglong kaba ia 
pyrshah ia ka joog u tiplut bad tang da ka khmat 

phub samrkbie kat sba ba u leit ne kat sba ba u 
wan. 

Ha kawei ka sngi ba syaid bba ka Bneng, kine 
barob arngut lem. bad katto katne ki lok, ki la 
ia leit kai sba Wab ban leit saitjain bad ia kbwai 
de artat. Ha lynti katba ki dang ia iaid, barob 
ki la sbu sngap jar bad sbab shkor bba kbliaw 
ia ki kbana bad ia ka jingstad jngi jong u Tip- 
lut. Uwei rub ym don ba kylliang ktien ne knieb 
ktien, namarba kim kwab ban pyntbut ia kata 
ka jingiatbub jong u namarba ki sngewtynnat eb, 

Ynda baba ki la poi ba wab, ki la ia plaid 
la ki song Jain bad khreh ban ia sait, katba ki 
dang ia sait ia la ki Jain, u Tiplut u la iai bteng 
pat ban iathub kbaoa biang ia ki. U la iatbuh 
rub ba ki- “Mynshwa, nga bad i Mama lem bad 
u khun jong i, ngi la ia wan sait jain shane hi, 
ha kata ica sngi, phi tip la jia aiu....” Barob ki 
la sangeh na kaba kyrjaw jain bad ia peit lut sba 
u ban ioh sngew ia kata ka jingjia ba phylla ia 
kaba un sa iatbuh ha ki. Kumta ki la ong ia u 
ba un iatbuh namarba ki kwah ban tip; u rub da 
kaba wiat samrkbie artat u la sdang kumne- ‘ Kat- 
ba i mama i dang khwai hangthie ba tharia nga 
pat bad u khun jong i, ngi ia sait jain ha kane 
hi ka pung, te katba nang ia sait jain kumne, 
ka aabon jong u ka la syntuid bad hap shapoh 
um, markumta u la mut ban kynrup ia kata ka 
saboD hynrei namarba btuit u Maw ba u iuh, u 
la nob pynban plum-lum-lum shapoh um, u la 
kynphlop hangta haduh ba u la jan kdang um sa 
khyndiat, tangba nga kloi iohi nob manga, mar- 

kumta hi pum nga la ryngkoh bad nga la bat 
trait ia u na ryndang sopti shiliang kti bad shi- 
liang pat nga jngi da kumta kein u la lait im.” 

“Ani mei ! kata ban ym don ma phi te u la 
shu iap ei uba pli mo seh ?” La ong uwei na kita 
kiba la ia wan lang. 

“Hooid kein, i Mama ruh u la ong kumta 
hi”. 


Shen hadien kata, ki la da ia dep salt jain 
sail nep khlem da lap ba sngewthuh, namarba 
bang eh kata ka khana jong u Tiplut bad sa ka- 
wei ruh ba ki ia rah jain tang tang mar khyndiat 
namar ki mut ban ioh ia khwai de. Tang mar 
ia dep thad ia la ki jain, ki la ia plaid ia ki ja- 
song ban ia bam sngi noh shwa ba la pyrhut eh 
ka snier ; katba ki dang ia bam ja sngi, u Tiplut 
u la iathuhkhana artat ia ki hangno ki shong 
ki ’kha shiklah, hangno pat ba shong tang ki 
’kha shalynnai, kano ka Tharia ba kham dait 
bha, kano ka pung kaba shait kham dait ki ’kha 
shipruh bad kumta ter ter ; uda ong ruh - “Ban 
shane te, kino ki jaka ba ngam tip shuh, nga la 
bam lyndet lut baroh ia ki jaka kiba dait bha ; 
daei yn pah ia ki, da u Ata ne u Niangmaw, Soh 
Thombor, sohlang, mithai bad kumta ter ter 
katkum ki jaka jaka”. Nangta u la sdang ban 
batai pat - “Mynshem snem, na ka thie ka 
khongdong hajan Mawlong, nga la ngat kaba shi- 
klah, ynda poi ha iing nga la thew ia ka, ka la 
jan poi lai kilo shiteng ei ei ; ade, haduh shiteng 
kynta nga iaieh, ban nym dei ba nang ban ia 
khun ruh nga ia duh ei ba kata ka sngi, namar 

ka bor tan kaba la shyrkhei. Ynda nga la sei 
ryngkew, nga da sngewbun hi jrut namar ka bor 
kaba nga la pynmih bad ka donkba ba nga la ioh 
ka la ia hap dur”. 

Baroh ki la shu ia ang lut ia u Tiplut bad ki 
la shu ia mut ha lade lade, ba shibit te une u 
bhai un sa kit da ki paron. Tang mar dep bam 
ki la pynkloi Ian ka teh khwai bad baroh ki la 
ialeit sha wah ban ia khwai. Katba ki nang ia 
khwai kumne, bun napdeng jong ki, ki la klet 
noh wat ia la u khwai la jong ruh ban peit, na- 
mar ki kbmat ki la shu ia kynriang lut satang sha 
u Tiplut, ban peit ha kano ka por un sa sei ’kha 
shiphut. Don ruh kiba ka shkor jong ki ka la 
shu pynshah jriang satang kumno bad lano kan 
pah ka Ril u Tiplut, bad kumta ter ter. Hynrei 
la jan shikynta ka por ka iaid, kim man iohi sa- 
tia ba un rah wat tang iwei i ’kha tungtap ruh. 

Ynda katto katne por shwa ba kin sa leit 
noh artat, u Tiplut u la da kyllain ksai bad u da 
ong - “Ka jingbun kharit aiu phi mynta ka sngi 
kaba la palat, haduh ban khwai ruh ki pynthut 
shaba palat, la yn khwai ia ki ruh, ym i myntoi 
sa ia ki ’kha-tah-dai, khapngiah kai ka paron, 
nga te ngan lum noh phi”. 

Hamar kata ka por, kawei ka dohkha kaba 
heh ka la ring kynsan ia u ksai jong uwei na kita 
ki lok bad ka la tan bor bah sha pdeng, la u la 
ialeh ban pynwan ia ka sha ryngkew um mao 
lah satia kumta uta u lok u la khot ia u Tiplut 
ban iarap, hynrei u Tiplut u ong “Shish, sa kum 
ia ito ruh, leh hi seb ban mlien hadien habud.” 

Uta u lok u la syep phiak namar bym pat ju 
ngat dohkha shisien luh. Kumta u khraw uba 
don hangta u la tur sha jan bad u la shim ha lade 
ia u Rymwiang bad hadien ar minit ba u la ialeh 
u la lah ban sei ryngkew ia kata ka dohkha. 

“Me te uba la leh stad,” la ong u Tiplut 
“Balei mem ieh ba un leh hi khnang ba un 
nang” U la ong pat. 

“Yra lei lei, namar ba la jan sep ka sngi te 
ioh slem pynban sa ka leit iing” la phai ktien u 
Khrawlang, uda wiat artat haba u phai sha u 
Tiplut bad ki lok. 

Te ka sngi ka la sdang rieh sha lyndet ki 
lum bad ka prem miet ka la doh ia ka mariang, 
kumta ki ruh ki la khreh noh ban wan phai noh 
sha la iing. 

YNDA LA HANGA THAN KA KTIEN, 
YM JU LAR SHUH KA KAM. 



11 - KA RANGLI BAD KA PHON 

Slem bah shisien ha kawei ka nongrit, ha ki 
thain Nongkyndong la don kawei ka Rangli 
kaba duk katta katta ha kaba u lok Jong ka u la 
khlad noh naduh ba i khun Jong ka i dang rit eh 
bad im pat tip briew ei ei ruh. Kumta ka la 
hap ban trei shitom miet la bad sngi khnang ba 
kan lah ban pynkdang ia lade bad ia la i khun 
ba dangrit Jong ka. Kaba ka leit bylla mail la 

ka sngi ka ju bah lang ia la i khun ba dang rit 
jong ka. Haba ka trei jingtrei ha iing ki briew 
ka ju pynthiah ia i, ha Shyngkup iing, ka da 
siang da ki byrni jot kat kiba ka ioh. Ynda ka 
leit trei pat sha lum sha lyngkha, ka ju pynthiah 
ia i ba ’Nur kyntem, ka da siang da ka trap. 
Kumne ki sngi ki bnai ki snem ki laid lyngba ha 
ka jingim jong ka. 

Ha kata ka juh ka shnong ha syndah ka iing 
jong ka, la don kawei ka men riewspah kaba 
kyrteng ka Phon, pynban ka long kaba meng 
bad bishoi ia ka jingim suk jong kata ka Rangli ; 
ka ju khmih lynti barabor, kumno ba kan ioh 
daw ia ka Rangli bapli ; hynrei kata ka jing- 
khmih lynti jong ka, ka long ka bym sei soh ei 
ei ruh em. Wat la ka kren bcin kren khoh, ka 
tim ka tia bad ka leh kumne kumtai ia ka 
Rangli, pynban ka khmat jong ka, ka long ba- 
rabor kaba phuh samrkhic bad kam ju pynmih 
ktien sniew wat tang shisien ruh ia kaba ka Phon 
ka lah ban kem daw ia ka. Ha ka jaka ki ktien 
sniew ba ka ioh pdiang ka pynphai pat da ki 
ktien bba ktien miat bad da ka akor ka burom 
ryngkat bad ka khmat ba phuh samrkhie rym- 
muin. 

Kane ka jingleh jong ka Rangli, ha ka jing- 
shisha ka la dei ban pynum bad pynjem jai ia u 
dohnud eh jong ka Phon ba kan kylla ka jing- 
mut jingpyrkbat ; katba ma ka pat, ka nang 
tynnian bad iai tynnian pynban ia la ka myn- 
siem sniew bad bisbni ha la ka dohnud. Ka 
daw ka long ba balei te ba kat kata ka jingduk 

bad jingshem jynjar pynban ka i phuh bad ka 
kmen khlem jingkhuslai, bad balei ba haba tim 
bad kren bein, ka pyophai pynban da ki ktien 
bha ktien miat rvngkat bad ka khmat ba phuh 
samrkhie rymmuin la kum ka bytn iobsngew ia 
kaei ba la kren ia ka. Katba maka pat kam suk 
wat la ka shong khet halor ka spah ka hajar bad 
ka jingdap kyrhai. Kumta ka dohnud jong ka, 
ka la thnam shaid bad ka la ingkhong da kaba 
ka la pyrshaog ban phnieng la ki shangkhawiah 
ba ha kano ma ka sngi kan sa ioh ban pynngat 
ia ka : lehse ba kata ka por khlem pep kane ka 
Rangli kan sa pynmih ki ktien sniew. Hynrei 
ki jingkhmih lynti jong ka ki long lehnohei ba- 
roh. 


Ha kawei ka sngi Pyrem, katba ka Rangli 
ka dang leit bylla kumba ka ju leit man ka sngi. 
Ka phon ka la puson ha lade hi *Kam myntoi 
shuh ia nga ban pyrshang leh da kano kano ka 
lad ban pynsniew ia kane ka briew ; namar wat 
la nga tim nga tla, nga kren kumno 
kumno ruh. pynban kam man sngew ei ei bad 
ha ka jaka kata ka phai pynban da ki ktien bha 
ktien miat bad la ka phuh samrkhie pynban . . . 
ngam tip shuh uba kum uei u dohnud ba ka 
ioh ! uba ynda leh kumno kumno ruh u shu jem 
hi jai jai. Imat wat lada kynjat ruh kan 

shah ! nga tharai satang kane kawei ki 

lad ban pynsniew ia ka, bad kata ka long satang 
ba ngan shu ihang noh ia ka iing jong ka, te lehse, 
kan sa poi kumba nga thmu bad ka mat phet 
noh artat kat sbaba ka leit sa iarat ia kane ka 
mrad tang ba lada nga thang pyrshah 

ia ka iiog ruh, haleh don ba iohi ha ka por ba 
meh ka ding ba ngam pat lap ba phet, kata ruh 

ka ban iap hi kan bha ba ngan shu 

thang nangne na rud kper bad ka ding kan sa 
bam suki sha iing jong ka, bad nga ruh ngan ioh 
ban phet sha la iing, ynda haba ka iing ka la 
kern ding, ngan sa pyrta briew khnang ban nym 
don ba suba.” 

Markumta hi ka la leit ban ai ding ia ka 
rud kper jong ka Rangli bad bak ka la phet rich 
sha iing. Ka ding rub bur ka la ieng 
bad meh ha u ‘Laogiap katba ma ka pat 
teng teng ka peit siar na khap ki syrdeng, la ka 
ding ka la poi hangno. Ka dei ruh ka por heh 
Iyer jong ka khmat pyiem, ba kumta ka Iyer 
kaba jur bad kyrthep ka la beh. Ka ding ka la 
bam shaid-shaid ha ka jingbeh jong ka Iyer, ha 
ka jaka ba kan poi sha iiog jong ka Raogli, ka 
Iyer ka la khyrwait kylla pynban ia ka jingbeh 
jong ka, ka da kit ruh bad ka ia ki phylliah ding 
ba i shyrkhei sha suin. Kurono-re-kumno ha- 
pdeng jong kita ki phylliah ding ba kit ka la don 
ruh kiba la leit hap ha tnum iing jong ka Phon 
bad mar kumta hi, ir ka ding ka la klang bad ka 
la bam stet, lymda ka Phon kam lap ba mih sha- 
bar ; ka la dei ban ing khong hangta ha iing 
ryngkat bad la ki khun ruh kumjuh. Kat ban 
poi ki briew ban iarap, ei ei ym don shuh, bad 
wat tang iwei i sai jain kim shym ioh shuh ban 
shim. Kumta ka la iam sngewsih namar kane. 

Ynda haba ka Rhngli ka la wan phai na la 
ka kam ka duk, ka la bna ia ka khubor ba 
sogewsih la bad jingshem laoot kata ka para mac- 



21 


jan jong ka, ka ruh katno ka la sngewsih lem na 
ka bynta kata, ka da tyrwa ia ka Phon ba kan 
rieh bad shong lang shipor hangta katba kam 
pat ioh shna iing, kada pynbiaiig ruh ka jain ka 
nep katba ka don synei. 

Dei ha kane ka por ba ka Phon ka la sngew- 
thuh ia la ki jingleh bad ka la kylla ka jingmut 
nadong shadong bad ka la sngewthuh ruh kumno 
ban ieit bad burom ia ka Rangli. Naduh kata 
ka por ka la long ka para lok ba ieit bad ba jan 
lam jong ka Rangli haman ki kam baroh. 

YNDAKIJINGEH KILA WAN TYNG- 
LYNSHOP HA LADE, NANGTA NGI 
J>A SNGEWTHUH I A KADOR KAWEI. 

(YtO 

KA JINGRHAH IA KA JONG KIWEI 
KA PYOH IA LADE HA KI JING- 
SNGEWilH BAD JYNJAR. 


12— U MISTERI KYREIT. 

Ha kawei ka shnong, la don uwct u briew 
uba kamai jakpoh da ka trei Misteri. Ki briew 
baroh ki iaroh lut ia ka jingtbit bad jingnang 
jong u. Kumta baroh baroh ki ia wad bad ia 
beh tang ia u ban khot trei khot ktah. Kane ka 
jingiawad ki briew ka la pynlong pynban ia u 
ban shim kabu katba u mon ia ki nong ai kam 
aijam, hakaba u dawa ruh ka dor kaba heh 
ia kaba kiba duk ba suk kim lab kot bor shuh ; 

bad kumta ki la hap ban ap por haduh ba kin 
da iob kynshew pisa shuh, lane haduh ba unda 
mon ma u, namar la kin pynthut ruh kim nud ba 
ym don M.stert ha shnong lait na u hi marwei. 

ICatba nangwan ki sngi ki por, u la nang 
kup ia lade da ka jingsarong ka jingkop haduh 
ba ka la pynkiew skong ia u. Kumta u la wan 
trei katba mon, um da salia eh ia ka por trei, 
Don ki sngi kiba u trei tang shi kti ar kti, ne shi 
tyrnem ar tyrnem bad don ka por pat ba u shu 
leh ia ei, kam ia ei, u la shu pynmiet noh ia ka 
sngi. Kumta ka iing ki briew kaba dei ban dep 
tang shi taiew, ha u pat ka poi da ki bnai. Hyn- 
rei Jia ka liang jong ki trai iing ym don ba nud 
ban saham wat tang shi-kyntien ruh, namar ioh 
sah ei ka kam tang shiteng shiliang. 

Kumne ruh ki iaid ki sngi ki snem ha ka 
jingkordit ia ki briew jong kata ka shnong 
baroh kawei ; hynrei kin leh kumno katba dang 
hap ha kata ka apot, wat la ha ka jingshisha ki 
la isih lut baroh namar ka jingsarong jong u. 
Hynrei tang namarba ioh sah ka iing ne ioh hap 
shong ha u slap ban pyn-dem kin banse ha ka 
mon jong u. 

Katba ki sngi ki snem ki nangiaid, ki khana 
bad ki khubor jong ka jingshah shitom jong kata 
ka shnong ka la par stet shaduh ka tyndong 
shkor jong ki katto katne ki Misteri, kiba shong 
sha kawei pat ka shnong kaba kham pajih. 
Kumta, kine baroh ki la ia lum lang bad ia 
pyrkhat bad ki da kyrmeu ruh ba kin nymduh 
kam, namar ba katk ka shnong, ban ia 

leit wad jingtrei noh sha kata ka shnong, 
ka la isih eh ia uta u Misteri uba shong 
hangta. Ha kawei ka sngi kita baroh ki la khreh, 
bad mih na la shnong ban leit wad jingtrei. 
Ynda haba ki la poi ha kata ka shnong, baroh 
shi shnong ki la pdiang s igewbha da kaba burom 
khamtam lei lei ynda ki la tip ba ki dei ki 
Misteri. 

Naduh kata hi ka sngi, baroh baroh ki la 
ai kana ia ki ban trej, wat kito kiba la ai trei 
teng mynshwa ha uta u misteri uba na shnong, 
mynta ki la sangeh noh bad ai pi^t sha kine kiba 
dang wan thymmai. Kine ki Misteri naduh kata 
ka por kim lait kti lait kjat shuh namar tang 
dep kawei sa kawei, tang dep na kawei ka dong 
ki la hap leit sha kawei pat. Kumta kein ki sngi 
ki snem Jong ki, ki tyllun na ka snem sha ka 
sncm,bad teng teng eh ba ki poi shnong. 

Uta U Misteri kyreit pat naduh ba wan poi 
kine ki Misteri nongwei urn ju ioh kam ioh jam 
shuh ba kumta u la sngewsih bad babe ha lade 
hi, ba dei na ka daw la jong kaba la pynlong ia 
u kumta. Mynshwa, u la long kum uwei u 
sahep, kat shaba u iaid, tang da ka burom suba 
la ha ka spah ka hajar ruh sha.d-shaid shew- 
shew, ym don jingpyrwa, bad um ju khuslai. 
Hynrei mynta pat katsha ba u iaid u long kum 
u ksew khlem tdong, tang ka shah kren bein 
kreo khoh, shah tim shah tla khlem don ba 
riej. Ka spah ha hajar ruh, kaba mynshwa kum 
ban mebdtng, hynrei mynta la sdang stait bad 
tyrkhong. Katno sngi te ka lah ban shan ? Haba 
la shu shong shu bam, khlem don jingmih naei 

naei ruh ! Ban kunai bad bam tyngkhip tyng- 
khap ruh leit nang shuh shano, hab^a la mlieh 
ha ka pahuh pahai mynshwa. La u pyrshang 
ban sdang leh juh leh jan pat bad kito ki briew 
kiba shaniah mynshwa ruh, hynrei ym don ba 
patiaw ne sngap shuh ia u. Kumta da kajing- 
sngewsih bad jingkhuslai, um banse ban mih 
na la shnong ban leit noh shawei pat ban 
leit wad jingtrei jingktah, haduh ba u la hap 
wat ban lilam ia la ka iing tang ban ioh bai bam 
kat bym pat ioh jingtrei. U la mih noh na la 
shnong khlem da nud wan mih syrngiew syrwet 
shuh naduh kata hi ka por. 

YNDA NGI LA SARONG THAN, 
KHLEM PEP RUH NGIN SA BERONG. 


13. U NONGDRO BAD U 
NONGTHAWDUR 

Ha kawei ka por la don arngut ki briew 
kiba ia ieit para lok katta katta, kat sbaba ki 
leit ban trei ia kano kano ka kam, ki ju ia leit 
ryngkat ryngkat. Ha kawei sngi une u nongdro 
u la dro ia kawei ka dur kaba itynnat katta, bad 
hadien ba u la dep ai rong ai rup lei lei la i 
kumba kata ka dur kan kren briew; kumta uta 
u lok Nongdro u la ong ia la u lok ba un shna 
ia kata ka dur thik kumba u la dro, Uta u lok 
Nongshna dur ruh u la shna thik ia kata ka 
dur kumba la mut bad dro da uta u lok. 

Hadien ba la dep shna, kata ka dur ka la 
long shisha kaba itynnat bha, ba kumta bangta 

ki briew baroh ki la iaroh ia ka jingstad 
bad jingtbit shna joog uta u Nongshnadur. 
Katno u la sngewmeng shikatdei eh namar 
ba u la ioh ia la ka khusnam na kita ki 
briew, bad u la sngewsarong ha lade ba kat u te 
ym don shuh, Uta u lok nongdro pat uba don 
ryngkat hangta u la shu sngap bad shu wiat 
khlem da kren wat tang shi-kyntien ruh wat la 
ka jingiaroh ka iaid tang sha uta u lok. 

Hadien kata uta u Nongdro dur uni ju dro 
dur shuh kaba phylla, bad u la shongthait noh 
shipor, katba uta u nongshnadur pat namarba u 
kwah uam u la iai shna shi-shna ia kata ka juh 
ka jait jingshna, haduh ba la shlei sa ki dukan 
ha iew ha hat bad kane suki suki ka la pynnaiah 
ia ki nongthied namarba ki ioh tang ia ka-juh 
shi-kajuh. Naduh nangta uta u nongshnadur ruh 
u la hap ban sangeh noh ia kaba shna namarba 
kam iaid iew shuh. 

YNDA NGI LA BIT LA BIANG, NGI 
KLET NOH WAT IA LA KI LOK BA JU 
lARAP RUH. 


14 - KA TAR LYNGKI KOBPIA 

Kawei ka Tar lyngki kaba sngaid bad kaba 
heh bha, ka la long ruh kaba khlain katta katta, 
ka long ka lahduh la ki para Tar kynthei baroh 
kiba ha sem ; kumjuh ruh wat ia kiba ha shnong 
hi baroh kawei. Baroh ki syiar kynthei wat ki 
syiar shynranglud ruh kitieng shikham mynsiem 
ia ka, ba ki tang shu la iohi ia ka, ki phet bad 

rieh sha ki niut ki nier ban lait na ka jingshah 
puh haka. Man ka sngi ka ju iaid tang tang 
bad ki ’lar ryngkuh namar ka da sngew iahap 
kyrdan ne ia ryngkat bor. Ki ’lar ryngkuh pat 
ynda ki i ba ka iai bud tang ia ki man ka sngi ; 
ki sngewpoh ba da ka ’lar kynthei kan ia iaid 
tang bad ki ’lar ryngkuh, katba bad la ki para 
’lar kynthei pat ka ia khlad lok jynduh. Kumta 
uwei na ki lar ryngkuh tymmen u la ong - “Ka 
kynthei aiu kum mapha kabashu bud bad ia iaid 
tang bad ki ’lar ryngkuh barabor, hato pham 
leh rain, ki briew kin ong kumno ? phet khie 
leit bad la ki para kynthei’’, 

Ka ruh namarba ka la sngewlehrain than ia 
kata, ka la kdat noh la ka lynti, bad ka da iaid 
noh wei briew namar la kan leit phai sha la ki 
lok kynthei ruh ym don ba shlan ban ia iaid bad 
ka, namarba ki tieng. Man ka sngi kane ka 
’lar lyngki ka la hap ban iaid noh marwei. 

KI KAM BAD KI JINGIALEH JONG NGI HI 
KI PYNLEHRAIN KYLLA IA NGl 

(NE) 

YM DON JAKA IA KI HA-NGA-MEI 
HADIeN ba la SLOIT IA KA IKTIAR 

NA KI. 


15 - U NONGDIH HARAMNI 

Ha kawei ka miet ba dura bnai, uwei u 
Nongdih uba dangwan phai na iing die kyiad, u 
da rah ruh ha la ka kti ryngkat bad u, kbaw shi 
kilo ; shwa ba un sa poi artat ba la iing, u hap 

ban hiar ia ki mawkyndon kumba katto katne 
tylli ei ei. Namarba u la lab shiliang ka met, 
da ka jingdih bhormutlop jong u, kumta katba u 
dang hiar na kita ki maw-kyndon, ki kjat kimlah 
kyrshan shuh ia ka met lah lyndui jong u, kaba 
teng teng sheng sha kadiang bad teng teng sheng 
sha kamon. Ha kata ka por kram -ram-ram u 
la tyllun, hung-sym-bhung u la tur da ka khmut. 
Ka khmut ka khmat ka la pait snam lut, ka 
bniat hi ka la khein, la u pyrshang khie um man 
lah satia ba noh lyndui ka met, kumta u la iam. 
Ki briew kiba ia shongwai lang hangta ki la kyn- 
dit bad sngew ia ka Jingiam, ki la ia mih shabar 
ban peit ia kata ka jiogjia, kumjuh ruh ka trai 
iing ka la wan ban phngoh lera, bad ka da kylli 
artat - “Bale! ! Balei ! ! ” U ruh u la jubab da 
ka jingdom, u la oiig “Kane ka lynti jongphi 
kaba sniew palat, kaba la pynmynsaw bad pyn- 
sniewdur ei ha kaba u khaw ruh u la hoit lut ba- 
roh.” Ka trai iing ka la phai ktien ia u, ka da 
ong - “Ym dei kane ka lynti kaba sniew katba 
nga kynmaw ym pat don mauo mano ba ur ne 
ba tur khohmoh kumne. Wat ki khunlung ruh 
ki ia march ling ling nangne bad kim ju lympat 
haduh katne ia la ka met. Namarkata ym dei 
kane ka lynti hynrei dei kato ka jingdih mutlop 
jong phi kaba la pynsniew dur ia phi.” Uta u 
Nongdih da ka jinglehrain kaba khraw namarba 
mynta u la kham peitmat bad pyngngad, u la par 
pynstet sha la ka karara bad u la thiah noh khop 
khlem da bun ktien shuh. 

BUNSIEN IA LA KA JINGBAKLA NGI 
JU KHYNNIAT SHA KIWEI PAT. 



16 - U ‘TIEW DIENGBAI BAD U 
KHYNNAH THOH DIENG. 

Uwei u khynnah tboh dieog, katba u 
dang don hapoh khlaw u la ioh sngew ia ka 
jingsma iwbih ba phylla ia kaba ka Iyer ka la 
wan kit, kata ka jingsma kaba da suhsieng kat- 
ta katta kat haduh ba uta u khynnah um lah 
shah shuh khlem da leit wad ia kata ka jingsma. 
Shwa ba un kit u la pynshang shwa la ki khmat 
sawdong sawdong ban sngapthuh bad ban sma 
na shaphang shano ba ka wan kata ka jingsma. 
Katba u dang ieng hangta u la iohi ia kawei ka 
diengbai kaba la phuh syntiew bha, bad u la 
sngewthuh ruh ba ka jingsma ka la wan na sha- 
phang shata, kumta u la march bran-bran sha 
trai jong kata ka dieng ban leit kheit ia uta u 
syntiew ba phylla bad suhsieng nylla. Mar ia 
poi ha trai jong kata ka dieng, uta u khynnah 
da ka jingangnud kaba khraw, u la sdang ban 
kiew ia kata ka dieng hynrei shwa ba un kiew 
u la iohi pynban ia ki shi-lymbung ki jait 
dkhiew aiu-re kiba kat kat ka shympriah kti 
kiba da krih bad thmu ban hiar arsut namar ba 
ki la sma briew. Da ka jingsheptieng u khyn- 
nah u la phet noh kham sha pajih bad ong artat, 
“U ayntiew te uba da itynnat bad suhsieng shi- 
sha, hynrei mano ban tip ba ha ka met bah jong 
u pat ki shong da ki jait khniang ba i kynsha 
suda !” Bad kumta u ruh u la shu leit wan noh 
khlem da kwah shuh wat tang ban peit ia u. 

BUNSIEN NGI LIAT HA KI JINGSNIEW 
YNDA HABA LA LAPE BHA DA KI JING- 
ITYNNAT, LYMDA NGI KYNDIT BYN- 
RIEW NOH HA KATA KA KHYLLIPMAT 
HI. 

17 - U KHYNNAH TAMSNENG BAD 
KA SYMPA DKHI. 

Ha kawei ka sogi Synrai ba khuid bha khlir 
khlir ka bneng, uwei u khynnah u la mih iaid- 
kai sha rudnong ban bam Iyer pyngngad bad 
ban leit kheit sohbrap khlaw. Ha lynti ba u 
laid, u la leit lap ia ka Sympa Dkhi, u la peit 
shain shiph mg ia kata ka sympa bad u la iohi 
ruh ba ki Dkhi ki ia mih ia rung bloit-shi-bloit 
hangta : katno u kwah ban tip don aiu bad 
kumno ki shna iing hapoh khyndew. Kumta u 
la leit kdiah dieng na khlaw khnang ban iohtih 
ia kata ka Sympa. 

Hamarba u mut ban sdang tih, uwei u 
Rangbah uba wan tah diengsawdong na shata 
sha khlaw, u la lap ia u bad u la kylli : “Balei ! 
Balei ! ! kumne hep ?” Uta u khynnah ruh u la 
jubabia kdew artat ia kata ka Sympa Dkhi. 
Uta u Rangbah ynda haba u la shem ba kata ka 
Sympa ka dei ka Sympa Dkhi, u la ong - “Kane 
ka dei ka Sympa Dkhi, da sumar, namar kaba 
ma bad mynsaw lada phin tih ne pynthut ia ki ! 
leh noh hangto ia ki ! Shano phi mut ban leit ? 
Khie leit la ka lynti, lym kumta te kaba myn- 
saw mo ! ” 

Hadien ba u khynnah u lasangeh noh bad u 
la sbu peit shin shlip sbiphang ia kata ka sympa 
bad ia ka jingiarung iamih jong kita ki Dkhi; ba 
uta u Rangbah u la iaid noh la ka lynti. Ym 
pat da jngai ba uta u Rangbah u la iaid ba uta'u 
khynnah ruh u la nang sngew kwah tip shuh bad 



ka kti jong u ka la skuin ha kaba u la ong ! 
“Ngam tharai ba kine ki jingthaw kin lah ban 
pynmynsaw ia nga, ngan sa thaw lad salei lada 
nga i shisha ba kin thap pynmynsaw ia nga. 
Markumta hi u la noh pum ban tynrah ia ka 
khyndew u da khyllie ruhbad ir bad ir ia ka. Ki 
dkhi ruh da ka jingkyndit bad bitar, buk ki la ia 
mih ban sum bad kynthah ryngkat bad ka dait 
artat. “Kliang” lynniar u khyonah da ka jing- 
btiar ba la shah kynthah. Uta u Rangbah wak u 
la phaidien bad u la iohi ba uta u juhu khynnah 
u la shu march lamwir. Bhelc u la pynshet ia ki- 
ta ki dicng sawdong, bad bran u la march ban 
leit iarap ia uta u khynnah. Katban poi ma u, uta 
u khynnah u la kyllon pding ha madan. Da ki 
hajar tylli ki Dkhi ki la sop ia ka met ka phad 
ka khmat. Ynda haba uta u Rangbah um nud 
tur shuh ban iarap, u la prat noh shibah lyndet 
u ’langiap bad u la thang ia u hajan uta u khyn- 
nah ba nang kyrthat bad pyrta Blei. Haba ka 
ka ding ka la meh bad ka tdem ka la suh, kita 
ki Dkhi ki la sdang phet kulmar baroh namar 
kim lah shah ia kc. tdem ding. Dei hangta ba 
uta u Rangbah u sa nud ban shim ia u khynnah, 
bad u la leit bah ia u bak bak sha shnong. Tang 
shu poi ha iing, kiba ha iing jong u khynnah ki 
la leit khot mar mar ia u Nongtah ne u Nong- 
pyrsad, uta u khynnah u la dkut mynsiem noh 
namar ba ka bih ka sni jong ki, ka la par stet sha 
ki bynta jong ka met ka phad baroh kawei, kat 
haduh ba ka khmut ka khmat baroh ka la at la 
kum u Sup. 

KA JINGSAITLAH BUN SIEN KA 
SHOP SHA KA JAHKWAH. 

18 - U NONGTUH SOHPHOH BAD U 
SHIAHSOHMON. 

Uwei u Nongtuh uba la thap bha sor kumno 
ban ioh tub ia u bohphoh uba la sumar bha da u 
trai. Ha kawei ka miet ba dum bnai, u la par 
sor shata sha kper ban ioh kheit ia u, da kaba u 
la prong na trai kper na jan jong uta hi u dieng- 
soh. Thiaw u la kynthih sha kper. Namar ba 
dum bnai, ym imat don aiu hangta hajan jing- 
ker, prak la dung u shiah sohmon kat shi tda ei 
ei, them u la sah kut ha ka lymmen kjat jong u. 
Da ka jingkyndit bad ka jingsuh thar kaba 
khraw u nongtuh u la kum lynniar kliang u da 
klet ia lade ba um dei ban kieh ha kata ka por. 
Pynban kata ka jinglynniar jong uta u nongtuh 
ka la pynkyndit bad pynsuba ia uta u trai, mar 
kumta hi, u trai soh u la march sha la kper ban 
leit peit ia kaba la jia. Ynda u la jan poi ha jan 
jong uta u dieng soh, u la iohi byrngut byrnget 
ba u nongtuh u la par bad rah khongjeng shi- 
liang ka kjat u da kdat sha sanium ban rich. 
Nangta u trai u la pyrta, “Mih kloi nangto, ma- 
no kumto, ka briew ne Ka mrad ? Lym kumta 
ngan pyllait shi khnam phan dep ei !” 

Uta u Nongtuh namar bym don lad shuh da 
kumwei pat ban rich, da ka bym banse u la ong, 
“Ma nga, map ia nga ba la thar u shiah !” 

U Trai u la tur sha jan ban tbeh da ka 
Dong-musa, ha kaba la shem shisha ba ha ka 
kjat kamon la sah kut da u shiah Sohmon. Kum- 
ta ula pynpong bad beh noh artat ia u, u da ong: 

“Khie leit noh, me tang mar ralien biang te ngan 
pynjah syrngiew ! Haba me kwah soh te balei 
mem pan da ka pyrshah ? Me shu-tuh pynban ? 
Mynta te me la ioh bainong !” 

Uta U Nongtuh rub da ka jingle h rain bad 
sheptieng u la phet syndet kloi Ian sha la iing la 
jong. 

WAT JU LEH STAR IOH POI KHA MA 
KHA SKA KA JAH BUROM. 


19 - KA KUHIW BAD I TYMMEN 

Shisien ha kawei ka por, la don kawei ka 
briew kaba kuhiw katla-katta, ka bym ju hun 
bad sngewtynnat ban iohi ba ki para marjan 
marpa kin ia shongsuk shongsain, kin bit kin 
biang, kin ioh kin kot wat ba kin trei kin ktah 
ruh ; lane ban iohi ba kin shu ia shongsngi 
shongia. Ka isih ruh ban peit ia kito kiba duk 
ba shitom bad shem laoot jynjar bad ba sah 
’riewkynthei. Ka mynsiem jong ka, ka la nang 
bam kruin katba nangiaid ki sngi ki por. Ha 
kane ka rukom, ka la nang kham pynsniew ia 
ka dohnud Jong ka man ka por. Ha kawei ka 
sngi, ka la shongkai ha la phyllaw iing la jong, 
ka la iohi bad peit kai ia ita i tymmen iba shong 
iing ha trai kper jong ka hi, ba im ju shong sngi 
thiah sngi, hynrei i iaid i ieng, i trei i ktah, i 
khih i ksar bad i im phuhmut phuhmat kyrhai 
lyngngai man la ka por bad khyllipmat. Wat la 

i long iba duk ksew katta katta pynban ka myn- 
siem jong i ka suk ka kmeii ha kaba ym ju don 
kano kano ka mynsiem pher ban shem ha i. 
Kuinta, ka la sat sia ban iohi ba ita im ju pyn- 
paw khmat sngevvsih wal tang shi sien ruh. 
Naduh kata ka sngi, ka kuhiw ka la sdang ban 
kren dait kren pharshi haba i tang la laid lynti 
nangta na jan iing jong ka, hynrei ita i tymmen 
inijii pynsngap satia bad i iaid la ka lynti bad 
im ju pynpaw daw sniew ei ei ruh em halor kata. 
Da kata ka rukom ka kuhiw ha ka jaka ba kan 
lohrain ka la napgs.it pynban sia. Kumta ha 
kawei ka sngi ka la leit theh da ki niut ki nier 
baroh ia kiba ka la sar pynkhuid na la kut la 
jong sha phyllaw iing jong ita i tymmen. K.a 
jiiigsma iwkhong ka la par bad sma sha baroh 
kiba ia shong hangta. I Tymmen vnda i la iohi ia 
kanc bad i la tip ruh mano ba la leh ia kata ba- 
roh, khlem da bun ktien ne kren sniew ei ei, i la 
shim beit ia la u synsar bad ka khoh Tyrtong 
ban khat bad leit theh sha kharai. 

Ynda kata ka kuhiw ka la iohi ia kata, ka 
la nang iai bteug ban leit theh man ka step da 
ka jingthmu ba ha kawei ka sngi te, khlem pep 
in sa kren ne tim ia ka, bad hangta kan sa ioh 
daw kumno ban leh. Pynban kata baroh ka 
jingknmih lynti jong ka, ka la shu long lehnohei, 
namar ha ka jaka ba kan ioh ia kata ka ktien 
tim ’tien tla lane ktien sniew na i pynban ka la 
long mar khongpong, kumta ha kawei ka step 
ka la ap bha sor ha sanium katba i dang pyn- 
khuid ia kita ki niut ki nier ia kiba ma ka hi 

ka la wan theh la dang step phyrngab, Ka 
Kuhiw kaba la ap thap lypa nangta na sanium 
ka da kawang ruh ia i shimaw, hynrei doobok 
ba dang shu lait-thaw ha kaba uta u maw u la 
shu laid lait na ka khlieh jong i. Da ka jing- 
kyndit kaba khraw, ita i tymmen i la peit saw- 
dong sawdong hynrei im man iohi satia iano 
iano ruh kumta i la shu wiat samrkhie bad i 
la trei la ka kam, 

Ka Kuhiw ynda haba ka la lohi ba kat 
haduh kata ka jingpyrshang jong ka ruh, kam 
man jop ne sei soh satia ban pynngat ia ita i 
tymmen ha ka shrip, ba kumla da ka jingsngcw- 
rem ka la phet iamrem sha la iing ryngkat ki 
jingsngew jew mynsiem kaba khraw. 

KA MYNSIEM BA LUl LUl BAD B\ 
lAl SHAH KA PYNLUIN BAD PYNLEll- 
RAIN IA KI NONGKAM SNIEW. 


20 - U KHYNNAH AP MASI BAD 
U DIENG SOHLANG. 

Ha kawei ka sngi khmat Synrai, uwei u 
kbynnah ap Masi u la leit lam ia la ki Masi sha 
kawei ka them ban pynbam phlang ia ki. U 
Pblang ha kata ka jaka u lung bba ngir - ngir 
bad u san bha namar ba ym kham don ba leit 
ap masi sha kita ki thain. Tang shiphang kita 
ki masi jong u barob ki la da ia kdang bad ki 

la ia sangeh na kaba bam phlang bad ki la sdang 
ban ia dem sar-ly-sar ha madan. U ruh ynda 
haba u la iohi ba ki masi ki la ia dem lut, u la 
sdang ban iaid kai noh shiphang sha kawei ka 
khlaw kaba don hajan hangta hi, ban leit kheit 
Sohlang. K.a dei ha ka por ba u Sohlang u 
dang sdang ih bha hoin. Na jogai, u tang shu 
iohi, u la sdang nguid umbiah kdoid-shi-kdoid 
ba u la i bang than ia uta u soh. Tang shu mar 
poi hangta ha khlaw, uta u khynnah ap masi u 
la sdang ban kheit bad bam ia uta u Sohlang 
haduh ban da pura bad ngiah shoio. U la kneit 
de shikhung ban leit rah sha la iing. Shwa ba un 
mih noh nangta na khlaw, u la poi kynmaw ba 
u dei ban kheit dieng beh masi de katto katne 
tylli, namaiba kiba rim baroh ki la jot lut. 
Hadien ba u la shang sharum shaneng urn man 
lap satia uba ibit ne i klai ban kawiat masi. 
Khatduh u la leit iohi shi lymbung ki dieng 
Sohlang kiba beit bad jrong bha ua kata hi 
ka jaka ba u la bam soh. Da ka jingkmen kaba 
khraw u la tur sha Jan ban kdiah ia ki. Uwei 
na kita ki dieng Sohlang uba la kham iaw, u la 
sat sia bad bitar lep ia uta u khynnah ba u la 
pynjot ia ki khun ki ksiew Jong u ; kumta da ka 
jingdom u la ong - “Me shisha u khynnah uba 
da khlem rain sha ba palat bad u bym sngew- 
nguh satia, nalor ba me la bam ia u soh, me da 
kdiah bad pynjot pat sa ia ki khun ki ksiew 
jong nga baroh !” 

Haba uta u khynnah u la iohsngew ia kita 
ki ktien na uta u dieng sohlang, u la sngew rem 
bad lehrain ia la ka akor, kumta u la phet iam 

rem bak sha la ki kynhun masi la jong khlem 
da kylla dien trai shuh. 

U KHWAN MYNTOT UM JU SUIT- 
KHAI lA KI NONGLEH BHA RUH. 


21 - U MENDIH BAD LA KA LOK. 

Ha kawei ka shnong la don iiwei u Mendih 
uba man ba u wan iing u ju poi da ka said. Ban 
ia kren ruh ym ia pei shuh la bun satang da ka 
eit SLida. Man ka mict u ju pynkulmar ruh ia 
ka iing ka sem, ia ki khun ki kti da ka jinglch 
lam bieit ba lai phew jait jong u. Teng teng u 
kren ia kanc katai bad u kyrkoh u kyrkait. u 
hylla la kum u bieit shisha. Hvnrei man ka 
step pat u leh kum u bym tip bricw ei ei ruh 
em shaphang kata baroh bad haba u kren ruh, 
u kren mian-mian la kum uba tieng ba ioh don 
ba iohsngew ia ka jingkren jong u. Ha ka jing- 
shisha, baroh ki marjan marpa ki la iohsngew 
bad tip lut ia kaei ba u kren ne u leh man ka 
miet. Lada don ba sneng ia u ha ka por myn- 
miet kata ka ding ka la kiew haduh janor, hyn- 
rei lada pynkynmaw pat mynstep u long uba 
kloi ban kohnguh bad kloi ban bat sbkor. 
Kumta kein ki iaid ki sngi ki iia ha ka jingim 
jong u man ka sngi. 

Kat nangslem, imat la nang myllen. Ha ka 
jaka ba un nang kylla u la nangjubor pynban. 

Tmat kita ki ktien sncng ktien kraw ia kiba u 
la ioh na Ui kiba ha iing baroh, i kumba um 
shym niewkor satia ne u shu niew dewthala ei 
ia ki. Man ka step u kloi ban kohnguh bad 
man ka miet pat u kloi ban leh - pa-loh biang. 
Kumta ha kawei ka miet u la dih la bhor bha 
un nym jin da la poi iing lymda ki lok ki la 
wan on ia u ha iing. Unc la jalweh la kum u 
wang-shoh-sngi. Tang shu pynrung ia u ha 
iing, u la sdang pat la ka kam kumba u ju leh 
barabor, kata ban hylla, ban kynthih, khyriat 
bniat, krcn lai phew iait ki ktien sniew. Nangta 
shuh shuh u la sdang ban krcn sa kawei ka ktien 
kaba kham sniew bad kaba la ju khein sang da 
ki khun khasi, ba u pyrta kumne - “Ko jingiap, 
shano phadon, nga kwah iap noh, nga la bieit 

ngan leit phet noh ” bad kumta shi kuro- 

ta. Ha kata ka rukom, katno ki khun ki kti 
kiba la ieit hok ia la u kpa ki shem jynjar bad 
dik shibun eh ; la ki krea ruh um sngap. Bun 
ruh kiba la ia dull sa ka thiah ka dcm aram 
mynmiet kumba ju leh lem ki briew baroh, 
namar ki pat ki la hap ban ia shad shrich lang 
baroh baroh shiraiet. Kumta ha kata lei ka 
miet ym don ba nang thiah shuh ba ki tieng 
ioh u phet shisha kumba u ong. Katba kan da 
pyllait kata ka bor jadu myntor jong u khaw- 
lang, u syiar u la da kynih bad ka bneng ka la 
sdang shai. Ka por kam ju ap iano iano, ba 
kumta ruh uta u lok u la dei sa ban leit jingleit 
noh, hynrei shano kein un leit lah haba khlem 

thiah khlem dem, baroh shimiet ? Kumta u la 
iohsogew lut ia kajingkthaka khlieh ka reng, 

ka met ka phad, bad ki jingpang ki ksah ki mat 
baroh. Dei hangta ba u sdang ban ud - “Ani 
ko kmie ! nga sngew-shitom eh to ia leit pyn- 
shim dawai kloi ioh nga iap”. I Men-kmie iba 
la ioh ia ka kabu kaba biang, i la ong - “Kumno 
kumta kpa ! phi ong ba phi la kwah iap noh, 
te balei pat ? ” 

Uta u mendih da ka jingsngewrem bad 
lehrain than u la shu iada ‘rapjot da kaba 
shu phlan duman - “Mynno nga ong,” bad u 
da tap artat khlup da ka Nep-bah baroh shi 
rynieng namar ka jingiatip lem ka la tynrah 
jur bad ngam haduh ki khlien shyieng. 

NGIM JU TIENG WAT IA KA JING- 
lAP HA BA NGI DON HA KA SHONGSHIT, 
HYNREI YNDA NGI LA KYNDITBYN- 
RIEW NGI SA SDANG BAN HER SYR- 
NGIEW. 


22 - U MANGKARIANG BAD KA JAISHAH 

Shisien ha kawei ka shnong, la don arngut 
shi tyramen kiba ka kyrteng jong ki ka long 
U Mangkariang bad ka laishah. Ka laishah 
ka long ka briew kaba bha katta katta ka 
bym ju kwah ka iania iamai, ia tim ia tla, 
ne ban kren kiien sniew ktien smeh iano iano 
ruh. D Mangkariang pat u long u briew uba 
pun tang ki jingmut sniew ba harjait bad uba 
sngewtynnat tang ban thud kynroi b^ wad daw. 

Man ka sngi, ka iing jong ka laishah ka 
long kaba jar jar bad shong suk shongsain 
Fynrei man ka janmiet pat tang la wan poi 
u Mangkariang ha iing, la long ka thma bah 
thma san ha kaba yn iohsngew sa tang ki 
ktien sniew ktien smeh ba bun jait na ka 
shyntur jong u. Baroh ki marjan marpa ki la 
shaiong ogam ia ka jinglong jong u. 

Ha kawei na ki janmiet, u tang shu poi 
tiap ha ing, u la sdang ka thud kynroi ia la 
ka lok. U la hylla u la kyrhuh da ki ktien 
jakhlia ba lai phew jait. Hangta u la sdang 
ruh ban dat ia ka laishah ka ba pli. Wat la 
ka jingshoh jong u ka long kaba kham eh 
bad ka sliyllangmat ka la pait snam, pynban 
ka laishah, kam nud ban hylla ne pyrta briew 
naraar kam kwah ban thad ia la ka jong ka 
iing ka scm, namar ka kwah ba u lok jong 
ka un sa kylla ha kawei ka por. Kumta ka 
la shu iam sok-shi-sok ha lade hi ia la ka 
jong ka jingshem lanot. 

Ynda haba u Mangkariang u la iohi ia 
ka snara ba ka la tuid bad jaw na ka Shy- 
llangmat jong ka laishah, u la sdang ban babe 
bad sngew synci ia ka, namarba u la shu leh 
sat khlem daw ia ka. Ka jingiatiplem ka la 
dung ngak ha u dohnud maw jong u bad u 
sdang ban sngewlem ia ka, u da shim ruh ia 
ka ban pyniad ia ka khmut ka khmat ba la 
bit snam, bad u da pyntah dawai artat. Nangta 
u la sdang ban pan map na ka, uda ong - 
“Kmie baieit, map ia nga, nga la sngewthuh 
ia la ki jiogbakla baroh, bad wat oym iathuh 

briew kein hano huno ia kane baroh kaba la jia.” 

Ka Taishah ka la phai sha u ryngkat da 
ka jingwiat sararkhie rymmuin, ka da ong - 
“Nga kloi ban map ia phi naduh la ka doh- 
nud, khlem da kynmaw shuh ia kaba la jia 
baroh, wat U Blei uba long u Nongthaw u 
Nongpynlong U dang don ka jingmap wat la 
ngi la leh pop katno katno ruh; kumta kan 
ch aiu ia ngi ki jingthaw jong U ban ia map 
para inangi. Kumta nga phla ia phi ba nga 
la map bad klet lut baroh, kawei ruh nga 
kwah ia phi, ka long ba phin dwai ruh ha 
U Blei ba un map kumba nga ruh nga la 
map. Tang kawei kein ka long ba phi ong 
ba ngan nym iathuh briew ba phi shoh ia 
nga, hO'Oid nga kular ia kata, tangba kumno 
kein kin ngeit wat lada ngan phlan duman? 
ka Shyllangrnat hi ka la dep phla lypa ia kata. 
Tangba to koit kam pher, kumba phi la ong 
ba phin kylla, kumta ai ba ki briew kin kren 
ia kaci kaba ki tip, tang ba ai ba ka jing- 
long jingim jongphi kan sa syrdep hi ia kita 
ki jingjot jingpei baroh. 

U Mangkariang da ka jingsngewsih bad 
sngewrera U la shu sngap noh jar bad u la 
kut jingmut ruh ban kylla noh nadong sha- 
dong bad ban bud ia ki jingpyni jong ka laishah, 

KI KAM HI KI SAKHI IA KA JING- 
LONG JONG NGI. 

23 - U KPA BAD LA KA KHUN ALHIA, 

Uwei u kpa u ba la sngewsih bad khuslai shi- 
bun eh ia la ka jong ka khun, namar ka jiogjai- 
tuh bad alhia jong ka. La u kren u pyni ruh 
long lehnohei, ba kumta u la shu sngap mynthi 
noh namar la salia ban ia bun ktien ia ka juh 
slii ka juh man ka sngi. Ka long ka khynoah 
ka bym ju sngcwtynnat ban trei ban ktah ha 
iing ha sem lane ban iarap kam lem tang khyn- 
dial ia la ki hynmen ki para kiba trei shitom 
kum ki ‘Si Bordi. Man ka step ka khie haduh 
ba ynda la ih sha ih dud ki para, bad ka sa shu 
dih suk. Mar iadep dih sha pat, phim iohi 
shuh ia ka, ka la her bad jah jlang ban leit kyn- 
tiap iing briew lane leit shong lorni briew ha 
Baranda. Ynda ka la sngewba la thngan pat 
ka wan beit ban tynruh khiew ja khlem da tip 
la ka jingtah ka la ih ne kam pat ih ruh ; hynrei 
ka bam beit bad khat la ka khat na ding puk 
puk. Hynrei tang mardep bam pat khlem da 
ap ban da niad pynrkhiang ia la ka kti ruh, 
bran ka la da phet. Kumta, dei sa tang ha ka 
por bam ba ju lah ban shem ia ka. Kumne ki 
sngi ki snem jong ka ki iaid ha ka jinglong sam- 
la jong ka. 

Ha kawei ka sngi, ynda haba u kpa u la 
iohi ia kata ka jingleh jong ka, ka jingjaituh 
alhia, bad jingsaitlah, kumta ha kawei ka jan- 
miet, katba ka nangwan bam, u la kreo bad 
kynshi ia ka jinglong jong ka, u da ong - “Ba 
phan da la kyomaw sngi ia la ki kam kumba 
pha kynmaw ia ka bam te, kat kaba pha ang 

ngan jin da la pynbiang hynrei ha 

pha pat la kum ka ’Nai dong kaba katba dang 
puh dang dain ki briew, ka phet lai lum lai wah 
hynrei tang long ym pat long bha u jingthung 
ha lyngkha dei maka kaba nyngkong eh ban ioh 
bam”. 

Kata ka khun alhia ka la leh kum bym 
salia, ka la bam la ka bam ha ka jingshisba kata 
ka jingkren u kpa ka la that bad ngam ha ka 
dohnud Jong ka. 

DON KT BRIEW KT BYM JU KWAH 
BAN PYNSHITOM lA LADE NA KA BYN- 
TA KA KAM KYNREI KIBA NYNGKONG 
PAT BAN DAWA BAINONG. 


24 - KA NONGPEITKOT BAD KA NGEIT. 

Uwei u briew uba kyrteng u Manbha, tang 
na ka bynta ka kam, u la hap ban iehnoh ia la 
ki khun ki tnga ha la shnong katba um pat ioh 
iiog wai kaba kham paka. Kumta u la sah tang 
marwei ha sor Shillong bad u la leit shnong 
shisien-shi-taiew lane tangba u ioh shuti. 

Ka tnga jong u ka Ngeit, ha la shnong ka 
ju pyrkhat khuslai shaphang jong u. Ha uwei 
u bnai une u lok jong ka um shym la wan mih 
sha shnong la kumba ar taiew tarn ei ei, namar- 
ba u bun kam eh ha ophis. Kumta u la shu 
phah tang ka pisa. Ka pat ka la pyrkhat ba 
ha leh u pang ne u kblem da wan shnong. 

Kumta ha kawei ka sngi, ka la kut jingmut ha 
lade hi ba kan kham bha ban shu leit phah 
peit noh ha i Kong Shemphang ; namar ba i 
Jong i ba la bna nam ha ka jingtbit bad 
jingnang jong i. Tang mar ia poi, ka la batai 
ia i kumno ba ka mynsiem jong ka kam ju 
shongsuk, ka shu dap tang ki jinpyrkhat khu- 
slai ba har rukom ia la u men kpa, Kumta ka 
ong ruh - “Tip jia aiu ia u, u Pang ne kumno ? 
namar mynta u bnai lei la artaiew tarn u khlem 
da wan shnong. Sngewbha seh kong pynpeit 
lera noh phi.” 

I Kong Shemphang ruh mar kumta i la sei 
ia ka kot khalai na khlieh thiah bad hadien 
ba i la dep thnum byrtong aiu re, i la phriang ia 
kita ki kot baroh ha Byrni. Tang mar ia dep 
phriang i la peit lieb sha ka bad i da wiat 
muin, i la ong artat - “Sngewsynei hep ia phi, 
shish une u lok jong phi te u la da don 
briew tc shawei ! u lah klim ia phi ! te kumno 
heit phim khuslai ? Une ei hangne bad ka 
briew ruh kaba u ia trei lang hajuh. 

Da ka jingshaiong, ka la pdiang ia kata ka 
jingong. Tang mar ia iohsngew ia kita kijing- 
batai jong i kong Shemphang, ka dohnud la 
kum ba dung da u ‘Nam sarang ngak, ka la 
shu thangiong ngain bad ka mynsiem jong 
ka ruh ka la kiew haduh janor, bad ka la mih 
noh artat bak na iing jong i. Tang mar ia poi 
ha la iing, ka la shim ia u khulom bad kot 
sada, ka da thoh ia u da ki ktien kiba khor bad 
ba khlem akor, khlem da wad da thud shuh ia 

ka daw bad ia ka jingshisha baroh. U Manbha 
pat tang shu ioh ia kata ka shithi bran bran u 
la wan mareh sha la shnong ban kylli na ka ia 
ki jingshisha, na ei ba ka tip bad mano ba la 
iathuh ? Nangta ruh u la pynshai ia ka ba kam 
shym long satia kumta bad ba urn ju don kum 
kata ka mynsiem snicw. U ong ruh ba u 
dang ieit bad kynmaw hi ia ki khun bad ia 
ka ruh, um kwah hi ruh wat tang ban mih na 
la shnong hynrei tang namar u khaw ym 
banse. Ka Ngeit pat khlem ai lad wat tang ba 
un kren bha ia ka Jingshisha baroh, ka la beh 
jyndat ia u na iing bad khlem da shah wat tang 
iDa un kren ia la ki khun ruh. Kumta u bapli, 
da ka Jingjaw ummat, um banse ban phet bad 
leit sah noh sha iing kur. Nangta u la leit phai 
noh sha Shillong ha ka sngi kaba bud ryngkat 
bad ka jingsngewsih kaba khraw. 

Hadien katto katne bnai, ynda ka Ngeit ka 
la leit sha Shillong, ka la sdang ban kylli ia kita 
baroh na ki para lok kiba ia shong ia sah mar- 
jan bad u, ka la sngewthuh lut mynta ba kita 
baroh ki jingbatai ka Shemphang ki long tang 
ki ktien phlan duman, ki bym shongnia bad 
kiba khlem nongrim satia ; ka shem ruh ba u 
lok Jong ka, u khuid u suba kumba u ong. 
Kumta ka la sngewsih pat ia la ka akor bad ia 
ka jingngeit bieij Jong ka baroh. Ha kawei ka 
sngi ka la leit pan map na u, ia ki jingbakla jong 
ka baroh bad ka da khot sogewbha ruh ia u ba 
un wan phai pat sha la ki khun ki kti. Hynrei 
u ' pat u la oiig - “Ho-oid. nga, kloi ban map 
ia phi bad ban wan pat sha iing, hynrei kumno 

kein u briew uba la klitn un lab ban wan pyn- 
byrsieh ha ka iing jong phi ?” 

Ka Ngeit da ka jingsngewsih bad sngewrem 
ka la shu sngap jar khlem lait ang shuh shi- 
phang. Ka jingiatip lem ka la tynrah bor bah 
ha ka jingsngew jong ka, ia la ki jingbakla 
baroh kiba ka la leh, ho*oid wat la ha kaba 
k hatduh ki sa ia poi pat sha ka jingiasngewthuh 
jingmut biang. 

KA JINGNGETT BIEIJ KA PYNPRA 
SHI IING SHI SEM. 


25 - KA NONGTHOH TIEM BAD U 
KHYNNAH RIT. 

Ha kawei ka sngi kawei ka briew kaba 
paw bha ha ka kit niam ha la shnong, ka la 
phohsniew ka jingphohsniw kaba sngewtynnat 
bha mynmiet, Kumta ka la pynkup sha ka 
Tiem. Ha kata ka sngi ka la thoh bun 
nombar bha bad ka pisa ruh ka la pynlut la 
jhor, da ka jingkyrmen ba kan sa kit. Kumta 
kala phah thoh sor sor ha uwei u khynnah rit 
bad ka da ong ba la shibit ruh un sa wan iathuh 
ia ka dei katno. Ka da ong ruh ba lada don 
i bah (kata ia u lok lok jong ka) te wat hylla 
mo sngap jar bad ngan sa ai ia phi shi tyngka 
lada dei bad lada lait rub ngan ai bai leit ia phi 
shi suka. Uta u khynnah ruh u la kohnguh ia 
kata ka jingong jong ka bad bran u la leit ban 
pynthoh. 

Ynda jan miet uta u khynnah u la leit 
sngap nombar kumba la bthah ia u da kata ka 
briew. Tang mar ia tip nombar, u la wan 
march bran bran ban iathuh ia ka. Tang mar 
rung ha iing jong ka umlap ba iohi ia ka jing- 
ai dak kata ka briew ba ka pynsangeh ia u ba 
don i men-kpa ha kamra sum ; u pat namar ba 
ii la kyndeh eh, u la da pyrta shongshit naduli 
tyngkong, “Kong lait shi khnam phi, namar phi 
khlem da khan bha.” I menkpa iba dang sait 
kjat i la kyndit bad lyngngoh ia la ka menkmie 
ba kum maka ka briew kaba kit oiara ruh, 
mynta ka la phai sha khlaw, Kumta u la sngew- 
sih katta katta tang ba u leh kum bym tip ei ei, 
u shu ap tang ia ka por kaba biang ban ai 
jingsneng. 

Ka menkmie ynda la wan u men-kpa na 
kamra sum ka la pynieng la ka khlieh dngung, 
namar ka la mut ba un sa ong ei ei ; pynban u 
pat u leh kum bym tip ne iohsngew ei ei. 
Kumta ka la hiar mynsiem pat ba ka la kmen 
namar ba u khlem iohsngew ia kata baroh. 
Ynda jan miet ha ka por bamja, i men-kmie 
i la khatja bad ynda dep i la ap la u kpa ba un 
duwai ; pynban u kpa ha ka jaka ba un dwai, u 
la bam la ka bam kumto ha kaba i kmie i la 
lyngngoh bad i la kylli ia i kpa - “O Balei 
phim da dwai kpa ?” I kpa i la peit sha i bad 
i la wiat muin i da ong - “Kan myntoi aiu kmie 
ban ia kynmaw Blei tang ha ka por bam hynrei 
baroh shi sngi pat, ngi long ki nong die Blei !”. 

I Kmie da ka jingsngewsih bad sngew rem 



47 


kaba khraw ia la ka jingleh, i la shu dem ngun 
khlem lait ang shu wat tang shi kyntien ruh na- 
roar ka jing-ia-tip lem ka la pyorem jur ia i 
namar ki kam ba i la ieh. 

KABA EH lA NGI BAN SHAKRI AR 
KYNRAD 


26 - KA NONGLEIT BAISKOP BAD 
LA KA PARA 

Kawei ka briew kaba ju leit Baiskop bha 
man ka sngi thop khlem pep khlieh la ka sngi, 
ka ju pan pisa ruh na la u lok ka da ong ba kan 
ioh thied jingthicd. U ruh namar ba u shaniah 
bad u ngeit ba um ju kham korbar ia ki kam 
iing kam sem, kumta um tip wat la ka thok ne 
ka shukor. Kumta u sei beil man ka sngi kat 
kaba u ioh kamai ci nangne nangtai bad um ju 
kham bat ha lade. Kata ka lok pat, ha jaka ba 
kan thied ia ki jingdonkam ha iing ha sem, ka 
pynlut kai pynban ha kaba leit Baiskop shaid- 
shaid shew-shew bad la ki lok lymne ha ki dukan 
sha ba-pher-ba-pher. 

Man ka janmiet ba ka wan phai pat sha la 
iing, ia ka jingtah jingber ka leit khrong na la 
ka para, khnang ba un nym tip u lok. Ha ka- 
wei ka sngi, ynda haba kata ka para ka la tip 
lut ia ki jinglong Jong ka baroh, ka la ong ia ka. 
“Ka briew aiu kum mapha, kaba yn leit Baiskop 



48 


don pisa, hynrei ban thied jingtah pat ia la ki 
khun ym don ! khie phet ngam ai”. 

Kata ka hymmen da ka jingsngewsih bad 
sngewrem ka la phet jyndat sha la iing bak 
kblem da phai ktien wat tang shi kyntien ruh. 

NGT LAH BAN THOK SHI PHEW SIEN 
HYNREI SHISIEN KA SNGl BAN DIE TAT 
IA NGl HA KA LEHRAIN. 


27 - U ARPHONG BAD U KHYNNAH 
DRAIBAR 

Ha kawei ka shnong kaba ym shym da jngat 
than na Sor Shillong, la don uwei u briew uba 
kyrteng u Arphong. D la long uba dap ba biang 
bad uba don burom surom bha kumba la niew da 
kita ki briew kiba shong ha kata ka shnong. Ha 
man la ki kam u long uba ha khmat eh ban pyn- 
paw ia la de. U long ruh uba ha khmat eh ban 
pynpaw ia la ka jingkit khia niam lane wat ba ki 
kam shnong kam thaw kumjuh. Kurata u long 
u briew uba la shaniah lut da ki briew jong kata 
ka shnong bad ki peit sha u kum uwei na ki 
Nongialam jong ki. 

Ha kawei ka sngi, katba u dang ia shong- 
kai baroh shi tymmen ha iing shetja. u la ong ia 
la ka men-kmie kumne- "Nga tliarai kan jin da 
la bba shibun ia ngi ban thied noh da kawei ka 

kali lilam khnang ba ngin ioh pynkit phan, ha 
kum kane ka por ba kiew than ka bai kali, ym 
dci kuQita kmie ?" 

“Sngow (lei kein ban da ioh, ka da bha eh hi 
kein ym tang ban kit phan hynrei ka leit ka wan 
ruh kan kham aram haba don la ka kali ! Tang- 
ba naogno kein ngin ioli kata ka kali lilam ‘I” 

“Oh ba ia kata ruh, haba don pisa le ha ka- 
no kano ka por ioh bcit sell ! Kato phi ka kali 
jiit u bah Li ruh kaba u nang tyrwa die.” 

“I'liin oag kumta, kata te Icit ia kren noh 
pynban da kata, ieh ngin sa ia maramot hi kein, 
ym del kpa T' 

“Lada piii ong kumta, te lashai lashai ngan 
leit ia kren noh,” kren pynskhem i kpa. 

Kumta ha ka sngi kaba bud u la leit sha iing 
u Bah Li bad hadien ba u la dep ia kren ia ka 
dor ka mur baroh, ula shim ia kata ka kali jot 
jong u. Khnang ban pynbha ia ka, u la thied 
da ki liar na uwei u khynnah Draibar uba na 
Shillong; khyndiat khyndiat man u bnai bad 
shen tang hadien katto katoe bnai kata ka kali 
jong u ka la long kum ka kali tbyminai. Naduh 
kata, ka kali jong u ka la iaid belt bad u la ioh 
ban pyntrei kam kumba u la kwah. 

Hadien katto katne por, uta u khynnah 
Draibar u la wan kai biang sha iing jong u. U 
la tyrwa shuh shuh shibun kiwei pat ki jait tiar 
kiba thyramai tangba ym dei ki tiar kali. Uta 
u briew u la ong - “Ngam ju thied phi kum ia 
kine ki martub, ba sngev/sait met pynban.” 

Uta u Draibar u la peit sha u bad da ka 
jingdom u la ong - “Phin ong kumta ba phim 
ju treh ia ki martuh ! Hynrei nga pynkynmaw 
ia phi, ba ka kali kaba la bsa ja ia phi, mynta 
ka shlei da ki tiar tuh siida. Nga dang kynmaw 
ruh ba dei raaphi uba la pynshlur ia nga ban 
pyndap tiar ia ka kali jong phi da ki tiar tuh.” 

Baroh ki lok, kiba la tip ia ka duh ka dang 
ki la lyngngoh kit ia ka jingpyrshang jong u, ban 
pyniap jubor ia ka jingiatiplcm, la ka khura ia 
ka mynsiem jong u man ka por. 

HA KI ARPHONG, KA KTIEN BAD KA 
KAM KIM JU IA lAID LANG. 


28 - ARTYLLI KI KSEW BAD KA MIAW. 

Shisien ha kawei ka sngi ba shit bha ka 
bneng, artylli ki ksew kiba na ka juh ka iing, 
na kaei re ka daw ki la ia dait ia lympat haduli 
ba ki la ia jaw snam bad la thait bha ian. Ha 
kata ka por, kawei ka Miaw, kaba na kawei pat 
ka iing ba marjan, ka la wan hajan, Tang shu 
poi hi tiap, khlem da kylli ne tip ia ka dang ka 
wai, ka la shri ka la kbain, ka la tim, ka la 
niew ia ki baroh arngut ; kada kyn-aw haduh 
ba kita ki ksew ki la sngew salia bad sogewkyl- 
lut. Kumta ki la beh noh ia ka bad kida ong, 
“khie phet sha la iing pha ka kynthei loroi, pha 
wan korbar sa ia ka kam jong ogi ki rangbah 
ruh.” Ka pat ha ka jaka ba kan sngewthuh 

lane sngewrem, ka la nang pynjara shuh shuh 
pynban ia la ka tyngara ryngkat bad ka tim ka 
mai, kada kyniw kynshi, 

Kumta kita ki ksew baroh ar, ki la bitar 
lep, pum baroh ar ki la sied ha met jong ka 
trait. Ki la ktha syndon na ka khlieh haduh 
ba kan da iap syndon soit. 

“YM DEI BAN TUR RUMA, HA KAJIA 
MAJIA KIWEI.” 


29 - U THUDKYNROI BAD LA KA LOK. 

Ha kawei ka shnong, la don uwei u briew 
uba kyrteng u Thudkynroi bad la ka lok. Na- 
duh ba sdang kim long kiba ia shong suk shong- 
sain kum kiwei pat ki iing jong ki para marjan, 
Man ka miet, ynda u la wan jingwan, u ju wad 
kynroi ia la ka lok, khamtam eh ha ka por bam 
por dih. 

Ha kawei ka janmiet katba ka lok ka dang 
ot-doh ha dpei iing shetja, u Thudkynroi u la 
rung lot ha iing bad hangta hi u la tim la tla ia 
la ka lok da kaba ong - “Balei pha thad lut ia 
ka doh, pham tip ba ngam ju bam doh tyr- 
khong, ne pha mut ba phan bam tang ialade 
marwei ? Balei pham shu shet tylli bad lada 
don kam yn sa shu ot nangto ?” La byrthen u 
Thudkynroi. Nangta u la lied ia ka Jyntah ka- 
ba daog thnam ha Ding, hangta u shem ba shet 

tang da ki khlein suda namar bym long thad, 
hangta ruh u la sdang pat ban wad dong da 
kaba ong - “Balei ? pliam ju t'p ba ngam ju 
bam doh khlein ?” Kliui khui u la leit beit 
sha kamra thiah bad u la thiah khlem bam 
kblem dih wat la ka lok ka la khroh bad pan 
map ia ki jingbyrntip jong ka ruh. Ka lok 
jong u ka la dap da ka jingsngewsih kaba khraw 
ka bym lah ong shub, namar ka dei ka briew ka 
bym ju kwah ban pynsngewsih iano iano rub. 
'vhitCRg synia, katba ka lok ka nangiap iohthiah 
bha, u Thudkynroi u la khie sor namar ba la 
pyrhut ka snier, bad u la sar pynkhuid baroh 
kita ki khlein ki sbur na ka Karai. Hadicn kata 
u la leit thiah noh khop kum u bym bna ei ei. 

Ynda ka lok ka la khie mynstcp, ka shem 
ba kata ka khlein kaba ka lada tap blia khop 
hapoh Karai ki la lut baroh ; kumta ka la sini 
wiat ha lade hi hynrei khlem da kren ei ei ruh 
ba ioh u sa tim sa tla. Nangta ka la pynkloi 
Ian la ka shet ka tiew, ka da sliet jyntah ruh da 
kita ki doh thad, U lok ynda u la khie, u la 
tim la tla biang ia ka ha ban da suwan, ba ka 
shet da kata ka dohthad, bad u la ong - “sa bam 
hi ma pha marwei !” bak u la mih jyndat na 
iing ban leit kai noh. Ka lok jong u ka la 
march bran sha dukan ban leit thied noh da ki 
dohkha khnang ba >n lait na kata kajingshah 
tim shah tla. Ynda ka la wan phai ka shem ba 
ula da dep bam ja, shitir ka doh thad ka bym 
pat da tyrkhong bha ruh ka la duna, kumta ka 
la sammut ha lade hi tang ba kam nud ban pyn- 
paw. U Thudkynroi, u la tur hajan ban peit 

bha aiu ka wan ihied, ynda u la shcm ba ka la 
sei da ka Dohkha, hangta u la sdang biang pat 
ban kynroi, da kaba ong - “Ngatn ju bam kato 
ka dohkha ba sma iwli, bret sha lait kan bam ei 
ka ksew !” Bak u !a phet sha jingthiah bad u da 
tap-op da ka Nep la kum u bym nud \\'at taog 
ban ivv ia ka jingsma jong ka Dohkha ruh. 

Ka bapli ka lok kala shii sngap la ka sngap 
khleni da nud ai ktien bad ka la shu sdieh ia 
kila ki Dohkha. Yndaia ih list baroh, kala 
ihop ia ki ha Duli. N.angta ka ia leU tong um 
noh shv/a tia Pung. Ynda ka la wan pluii, ka la 
jngoh shwa ia kita ki Dohkha la ki don katjuh 
ite ki duna. Kaba phylla ka long ba baroh ar 
lylli ki khlich ki la juh rngai katha ka Duli pat 
ka khang khop khop kumjuh. Hangta da ka 
imgdom bad da ka jingbym lah shah .''huh ka la 
pynrnih madan artat baroh, ka ong - “Me shi'iha 
ie u ’riew khlcm rait*, kumno me ong ba mem 
iu bam kat kiba nga shot baroh, pynban 
mynta pat khat-ci i kum ban khuid lut du kat 
Ka ba buh, ba.n ma nga to shisicn ba nga la 
ong, w'at tang ban pcit ruh nga.ni kwah snub ; 
hyjirei ma me pat te bad ka ong ngam bam bad 
ka nguid pat jlek jlek.” 

Hangta da ka jingsngew kynduh ia la ki 
ktien bad ki kam ba u la leh, u la shu kren iaJa 
’rapjot da kaba shu kren mynlhi . “mynno nga 
bam ma nga pha, pha da tip !” 

“Em phim ju bam, phi shu nguid kein.” la 
jubab pat sa ma ka. 

Da ka jingsngew lehrain ka bym lah batai 

shuh, u la bynniaw ia la ka jingkren sarong 
palat la kumba sangdud ka miaw, kumta da ka 
jingjew mynsiem u la phet iamrem kdur sha la 
ling kur. 

“U KHLEMRAIN U TURIAP SHA KA 
JAHBUROM." 


30 - KI JANAILAR, U MASI BAD U KHLA 

Ha kawei ka Pj'ntha la long shi-lymbung ki 
ki syntiew Janailar. Kine ki phuh itynnat bad 
im suk im sain kynjai tang baroh shi jait. Ha 
kawei ka sngi ba rang bad ba phyrnai bha ka 
bneng khlir khlir, uwei u Masi u la poi iaid bam 
])hlang sna kata ka pyntha ba phuh kita ki Ja- 
nailar. U tang shu poi tiap, u la kalain la u 
tdong bad u la pyrsad phia nangta badbhut-bad- 
phut u la dait ban bam ia kita ki Janailar. 
Hangta kita Janailar, ki la ud la iam bad ki la 
kyrpad ia u ba un map ia ki bad ba un leit noh 
sha kawei pat ka jaka. Uta u Masi u la leh kum 
bym ioh-sngew bad u la dem khui bad u da rai 
ruh ia ki naduh tyllong. Ynda janmiet une u 
Masi u la leit phai noh sha la sem. Ki Janaiiar 
ki la ia-lum ban pyrkhat da kano ka lad ban lait 
na uta u Nongshun. Katba ki dang ia-lum kum- 
ne, uwei u khla uba dei iaid lynti nangta, u la 
ioh sngew ia ka nia jong ki bad ula sngap bha 
kliaw. Uwei na kita ki syntiew u la khot ia u 
bad hadien ba u la dep iathuh lut ia ki jingjia 

barch, nangta u la pan jingiarap na uta u klila 
bad u ruli u la kohDguh. 

Ha ka sngi kaba bud, uta u Masi ula wan 
biang sha kata ka pyntha ban wan bam shngiani 
ia kita ki syntiew, katba ha kati ka por u khla 
uba la shong ap thap lypa ha jdn, bluit u la mill 
kynsan bad trait ula rynsied ha ryndang bad u la 
pyniap syndon ia u Masi. Shwa ba un iap, uta 
II Masi u la ong ha lade hi-“Kok khai ! nga u 
bym sngew 1cm ia ka jingud jintiiam jong kiba 
rit bad u bym hun ban bam tang kat kaba ioh ha 
la shnong ; nga la dci hok hi ban iap kumne.” 

“KI UMMAT KIBA SHAH BANBEIN 
KI LONG KIBA TRIEM”. 


31 - KA NONGDIE KYIAD BAD LA U LOK 

Kawei ka Nongdie kyiad kaba la kamai pisa 
shibun da kane ka rukom. Man uwei pa uwei 
u Nongdih la u long u Nongtrci Ophis ne u 
Nongbylla sngi ruh mar ia kut u bnai, shwa ba 
kin leit ai pisa ha la iing ki da rung ban leit ai 
shwa ha Dukan jong ka ; lym kumta kin nym 
ioh kyiad shah shuh hadien. Kumjuh ruh u lok 
jong ica, u ju leh kumta ha Dukan jong kiwei 
namar ba um ioh na Dukan ka lok. Ha kawei 
ka sngi kut bnai, ynda baroh arngut ki la ia poi 
laog ha iing, kata ka lok ka la pan ia ka tulop 
na u. Hadien ba ka la niew ka shem ba shispah 
ki la duna na kaba dei ban ioh. Ka la tim ka la 

mai ia u ha ban da biang, had ka da pynthiah ia 
u ha madan ba siang tang da i Byrni jot, ka da 
ong “Thiah hangto kum u ksew, khun ka n>en- 
dih iap, ka tulop ha ka jaka ba men wan rah lut 
sha iing pynban me leit ai shwa ha ka Nongai 
bam ia me ba kan oa bate bad kaba tam men sa 
wan ai ia nga, khun ka khlem rain.” 

Uta u lok uba la shu sngap bad shong kli 
kli ha kyndong, u la sngewdoni bad mar kumta 
ii la ieng joit bad ka kyrdem kjat artat u da ong 
“Kaba dei kmie kata ba phi ong, hynrei phi ia 
ill poi pyrkhat pat ia kito ki lok bapli kiba ju 
wan dih na phi ba kum ha kane ka miet hi ki 
ruh ki ia shah ia ka juh ka apoi bad ki shah 
kren kum juh tang na ka bynta jong phi ?” Kata 
ka lok ka la sngewrem bad kynduh ia kata ka 
jingkrcn jong u lok. Naduh kata hi ka sngi kaba 
bud, kata ka briew ka la kut jingmut ban nyin 
die kiad shuh bad kumjuh ruh u lok jong ka u la 
nang kylla suki-pa-suki. 

“DA TBA LA KA LYNGTHOHDOH lOi! 
KA KYRTOH PYRDET.” 


32 - KI KMIE KI KPA KI LONG KA 
IIT KHMIH 

Ha kawei ka shnong la don shisien arngut 
shi-tymmen, kine ki la don la ki khun ki ksiew 
parum pareh. Ka rta jong ki ruh ka la nangiaid 
sha khmat bad ka bor pyrkhat jong ki ruh ka la 

nang kblain bha ha ka jinglong rangbah ba pura 
rta. Ha ka jingsbisha, ka jinglong jingimjong 
ki ka la dei ban long ka nuksa ia la ki khuo ki 
ksiew bad ban ialam ia ki ha ka lynti kaba dei 
bad ba donburom khnangba kin nang ban bu- 
rom bad sien syntiew ia ki lane kin shynrain ia 
ki kum ia ka sngi u bnai. Pynban kaba phylla 
ka la long ha kine ki arngut shi-tymmen, ba u 
Men-kpa man ka sngi u im tang ka kbalai bad 
man ka miet pat u lap miet tang ka sum Jawa la 
kum u ‘Niangpata. Kumjuh ka la long ia i 
men-kmie jong u ruh ba man la ka sngi i la shu 
pynlut por tang ha ka leit peit kai Baiskop bad 
ka thoh Tiem. Man ka miet pat, ynda la wan 
iing u men-kpa, i men-kmie i ju tim ia u da kaba 
ong - “Me te tang ka dih, imat lada mem ioh 
dih i kumba men iap noh.” U Men-kpa u la 
peit dom bad leh bitar ia i, u da ong - “Pha pat 
tang ka leit peit Baiskop man ka sngi, imat lada 
ym poi Baiskop te tang ka ja ruh pham kwah 
bam, haduh ba pha la klet wat ia la ki khun ki 
ksiew ruh.” 

“Nga mat leit me ong, me mut ba ngan shu 
shong khop tang ha iing ?” 

“Pha ruh wat ju tuklar ia ka dih ka bam 
jong nga.” U la ong pat. 

Kumne mao ka miet ka ju jia kum kane ha 
kata ka iing, hynrei khatduh pat barob arngut 
ki ia poi pat sha ka jingia bynniaw shaphang ka 
jingduh ne jingioh tiem. 

Ha kawei ka step, iwei i tymmen iba la ju 
ioh sngew ia kane ka jingiakajia man ka miet, i 

la wan kai noh da kaba i mut ban sneng ia ki 
baroh arngut. Kumta i la ong - “Hato kumno 
phim ia lehrain ban ia nia iamai bad ban ialeh 
kum kine ki kam khyllah sngi, la u shynrang la 
ka dih bad ka khalai lymne ka kynthei ruh la ka 
leit Baiskop la ka thoh ticm ; hato balei sha 
phim da ia pyrkhat noh, ba katne ki khun ki 
ksiew phi la ia don ryngkat bad ki pyrsa kurim 
ruh kine. Mynta lada ki ruh kin bud hato kum- 
no kan jia ia ka iing ka scm jong phi hadien ha- 
bud ?” La pynsneng lem ita i tymmen bapli. 

“O haba ki la ia tip ba nga kaba sniew, nga 
kaba khalai, te wat ia bud kein, ieh nga mat 
pop tang ma nga.” Kren khyllew shongshit ita i 
men*kmie khlem da pyrkhat bad pynshongnia 
bha kat ia kita ki ktien shongsbai jong i bapli i 
tymmen. La i phai sha u men-kpa jong ka ruh, 
u ruh u kren hi ia ka juh ka ktien bad u leh men 
sneng pynban ia kita ki khun ki ksiew bad ki 
pyrsa kurim de. 

Nangta ita i tymmen i la ong pat - “Lada ka 
shu long bad shu biang tang katba ong ma phi, 
te ka biang, hynrei ioh ba hadien phin sa babe 
kylla kein”. 

I men-kmie hi iba kham leb-leb, i la ong 
pat - “ia u briew uba kwah kylla sniew te mano 
ban leit lah pynkylla, ynda ong eh ruh um rat 
da ngeit hi te.” Kren shongshit kblem da thew 
pylla bha ita i men-kmie. 

“Wat ju ong kumta,” la ong pat i tymmen, 
“Ba haba phi kiba la long kum ki kmie ki kpa, 
lada ka lynti ha kaba phi la ialam ia la ka iing 

ka sem ka long kaba bha, ngam tharai ba vvat la 
u briew uba sniew katno katno ruh ba un nym 
kylla bha pat tang namar ka jinglehrain bad 
tieng burom ia phi ” 

“Hu,” la knieh ktien pat ita i men-kmie “to 
ia katta katta phi, ka bym ia sngewthuh shuh la 
ka jingim te ka mat ia dep seh, ia i khunlung 
ne.” Kren khluit ita i men-kmie. 

“Te kata katba phi ia sngewthuh hi kein, 
ngan ong aiu ma nga lei, hynrci nga shu pynong 
kein ba phin ia sngewthuh, ioh phi sa ong pat 
ba ngam ju pynkren pynsneng lem.” La ong ita 
i tymmen. 

“Hu-u-u, ynnai ia sneng ia nga mano mano 
ruh, ieh nga mat long katba long, ynda nga poi 
Bneng nga poi hi bad lada nga poi Dujok ruh 

nga poi hi ” La kren jyndat tbuk khait ita 

i men-kmie. 

Ita i tymmen hadieii ba i la iohi ba ym don- 
dor ne seisoh satia ban sneng ban kraw ia kum 
kita ki jait briew, kumta i la leit noh sha la iing. 

Ha kawei ka por, hadien katto katne bnai 
na kata, uwei na kita ki pyrsa kurim jong ki, u 
la jah miet. Ka dei ruh ka sngi ioh bainong. La 
ki ap katno katno ruh um man poi iing satia. Ki 
la lyng-a bad pisa namar ka jingjah miet jong u. 
Khatduh ynda la miet bha ki la ioh sngew ia ka 
sur kum u ‘Laren ha Baranda, ynda ki la plie 
hadien ba ki la sngewthuh ia ka ktien jong u, ki 
shem une la jalweh kyrngeh la kum u Wang- 
shoh-sngi namar ba u la buaid palat. Ynda ki 
la pynrung ia u ha iing bad hadien ba ki la 

ia shongkai shiphang, uta u pyrsa kurim u la 
kham tip briew bad pynngad malu-mala. Ka 
khun jong ki kata ka lok jong u ka la pan pisa 
na u ban ion thied ioh pet lashai, bad ban ioh 
khein iohdiah lypa ia ki pisa ki briew, u la phai 
sha ka bad u la sei shi-kham da ki slip tiem. 
Baroh kata ka pisa kaba u la ioh imat u la pyn- 
lut lut ha kaba thoh team bad leit kroid lut. 
Hangta kita ki tymmen baroh arngut ki la sneog 
ia u, ki da ong - “Balei pyrsa phi leh sat katne 
katoe eh ia la ka met, shish kane te kaba sniew 
wat ju mlien haba phi la don la ki khun ki kti 
ruh phi khlem pyrkhat shuh, kumno kein kan 
long ka iing ka sem jong phi la sbai la shi sngi?” 
Ki la iasneng lang baroh arngut. 

“Kiaw, thaw,” u la ong u da phai sha ki, la 
ki khmat kine lieb-lieb la kum uba dang shu 
kyndit ruma, nangta u la ong pat - “kata ka 
jingsneng jong phi kaba da dei shisha shisha bad 
nga kubur ia kata ; hynrei lada nga phai pat sha 
phi hi baroh arngut ki kam jong phi kim shym 
da ia pher eh na kaei kaba nga leh. Nga tharai 
lada ka long shisha kumba phi ong, phin jin 
nym da la nud ban leh ia ka.” 

Kmba dung da u ’Nam sarang ngak ha ka 
dohnud jong ki baroh arngut, shi kyntien ruh 
kim lait ang shuh bad ki la shu ia dem phar sa- 
dngun shapoh khyndew namar ba ka jingiatip 
lem ka la pynremjur ia ki. I men-kmie tang 
ban shu kyrtep eit-miaw bad ban nym pynpaw 
ia kata ka jingkynduh jong ki, i la ong • “To ia 

sneng ma phi sa ia u View saitlah,” bad baroh 
arngut shi tymmen ki la ieng joit ban leit thiah 
noh da ka jingiamrem bad jingsngew kynduh 
kaba la shai. 

KI JINGSNENGBAD Kl KAM JONG 
NGI BARABOR AI BA KIN IA PYLLA BHA. 

(Ne) 

KI KTIEN SHYMPRONG KI LONG KI- 
BA MA BAD KIM JU SETSOH SATIA. 



KA BYNTA — II 
( KI ESE ) 

I - BALE! KHAMBUN NA KI 
NONGKYNDONG KI SAH BIEIJ. 

Bun bun na ki Nongkyndong, khamtam ha 
ki por mynshwa, ym ju kham don koit kiba 
nang bastad, Paidbah hi na ki, ki long kiba 
dum bad ba bieit. Kham bun ruh napdeng jong 
ki, ki bym nang wat tang ban thoh ia la ka kyr- 
teng ruh. Don pat kiba shu leit skul tang ban 
nang ban thoh ne pule shit hi bad ban soi kyr- 
teng. Kim niewkor eh ia ka jingstad bad kim 
sngewthuh ruh haduh katno ka kordor kata ka 
jingstad. Kine khyndiat ki long ki daw jong ka 
jingsah bieij jong ki 

Don katto katne na ki khynnah kiba proh 
bad badon sap ha ki lain bapher bapher. Hyn- 
rei la shu dkhat jubor noh ia kata ka sap bad 
ka jingthrang jong ki tang naraar ba ki kmie ki 
kpa jong ki, ki long kiba duk ba shitom than 
bad ki bym don lad don lynti da kumwei pat 
ban pynnang pynstad ia la ki khun. Dei tang 
da ka byila sngi kaba shu biang ia ki ban bam 
rwing. Kumta ki bapli ki khun ki hap ban 
pyndkut noh ia la ki jingpule, 

Kaba ar, ki skul pdeng bad ki skul heh ki 
don sha jngai na la shnong, ha kaba ki hap 
ban leit shong leit sah syndon shato 
katba ki dang pule. Ka long kaba eh ia ki ban 
leit rwing ha ka lynti kaba jngai bad ba ma. 

Kane ka la pynlong ia ki kmie ki kpa ban shem 
jingeh ha kaba phah skul ia la ki khun. Ban 
leit rwing ruh ym long ; la yn pynshong pynsah 
syndon shato ruh, ka jingeh ka long ba kim lah 
ban khlad bam ar khlad, haba ka jingioh Jong 
ki pat ka long kaba rit. Lada kin ia bam lang 
hajuh dang long ban thawlad kumno kumno ruh. 

Kaba lai, don ruh katto katne ki kmie ki 
kpa, kiba don ba em pynban ki bynnud ban 
phah skul ia la ki khun. Ki kwah ban pyn- 
myntoi ci ha ka trei ka ktah khamtam ha ka rep 
ka riang. Ki da sngewba kaba phah skul ka 
long kaba ktah wat ia ka ioh ka kot Jong ki, ha 
ka jaka ban trei la ka kam ka jam, ki la hap 
ban shu lap miet sngi baroh shi sngi sha skul. 
Ki sngcw ba ka long ka jingduh kaba khraw ha 
ka shisnem shi snem. Ki ong ruh ba kiba leit 
skul ki long kiba bampap bad kiba la shu shah 
bysa kum ki sniang. 

Kaba saw, katto katne pat na kito ki kmie 
ki kpa kiba don ba kot bad kiba da thrang eh 
ia la ki khun ki kti ba kin nang kin stad ; pyn- 
ban kim don pat kata ka bor bansngewthuh ia 
kajingmyntoi bad kajingkordor jong ka pule 
ka puthi ne ka leit skul. 

Kaba khatduh, kumba la ong ba wat ki 
kmie ki kpa ruh ki long kiba dang dum dang 
bieij. Kham bun na ki, ki la shu shah pynbieij 
ha kito ki khun ki bym kwah leit skul, da kaba 
ki ai daw da ki nia dkoh suda, haduh ba ki 
kmie ki kpa kim banse ban hap kohnguh kdur 
ha ki ktien Jali jaum jong ki khun. 

Kine ki long tang khyndiat tylli ki mat ia 
kiba la pynlong ia ngi ki nongkyndong ban sah 
dum sah bieij ei. Kumta la donkam shibun ki 
jingkyrsiew bad ki jingpynsngewthuh ia ki, sha- 
phang ka jingkordor jong ka jingstad, bad kum- 
no ba ka rah ruh ia ka long briew man briew 
jong ngi, ynda jia ba ngi la nang la stad kaba ha 
kajuh ka por ka rah ruh ia ka burom bad ka 
kyrdan jong ka ri bad ka jait bynriew hi baroh 
kawei. 


2. KA SPAH KA LAH BAN LEIT KA 
NAM TE KA SAH. 

Ka Spah kam long eiei hynrei ka shu long 
tang ka noogiarap lem ia ki briew, kiba nang 
ban pyndon kam ne pyntrei kam ia ka. Ka 
Spah ka trei ia la ki kam ba bha baroh, kata 
lada ngi nang ban pyntrei kam hok ia ka. Pyn- 
ban, ka long ruh ka Nougshun bad ka nongpyn- 
jot kaba shyrkhei tarn ia ka jingim jong u briew 
u bym nang ban pyntrei kam ia ka ! Ka long 
ruh ka nongpyntyrsiang ia kito kiba lui lui bad 
kiba duk haba kim nang ban pyndonkam hok 
ia ka. Ka spah ka leit ka wan kum ka sngi 
bad ka miet. Ka lah ban wan ha kano kano ka 
por bad ka lah ruh ban leit ha kano kano ka 
por kaba ngim tip bad khmih lynti ia ka kum- 
ta. Ngim lah ban tip ne iohi lypa ia ka jingleit 
jingwan jong ka. Ka wan kum u nongtuh bad ka 
leit kum ka ’etlangthari ne ka umsaw. Ngim tip 

ruh shano kan leit bad hangno kan shong. U 
briew mynta u lah ban long uba riewspah bad 
uba khraw, uba shong ha ki paki ki dulan ba 
itynnat ha la ki khor ki khriara, ki shakri shakor 
parum pareh. La shai pat ! Mano ba tip ? 
Un dang shong, un dang don ? Ym don 
ba lah ban ai ia ka jubab kaba biang thik, lane 
u briew uba duk ksew hato un iai long kumta 
junom ? Ne un kylla riewspah ? Ngim lah ban 
ong wat ia kata ruh. Kumta ka spah ka lah 
ban leit ban wan katba ka mon ba kano kano 
ka por katba ka sngewbit. Namarkata, ka spah, 
kamlong kaba ini ne ba nch junom. 

Mynta ngin phai khyndiat sha ka Hang ka 
Nam bad ka Burom pat, ia kaba ki briew ki lah 
ban ioh. Ka Nam wei shisien ba u briew ne ka 
briew ki la ioh, kam ju duh noh ne leit noh na u 
ne na ka long ryngieng Jong ki wat hadien ba ki 
la iap ruh. Namarba ka Nam bad ka Burom 
kam ju iap lano lano ruh, hynrei ka iai sah bad 
ka iai im junom. Ka Iyer jong ka Nam ka iai 
beh bad iai kyrsoi barabor wat lada ki la iap 
ruh. 

Don ar jait ki Nam ha u/ne ka briew, bad 
kita ki long : — 

(1) Ka Nam ba bha bad ka Burom (2) Ka Nam 
sniew bad ka Jahburom. 

(1) Ka Nam babha bad ka Burom : — la 
kane la ju ai tang ha kito ki briew kiba lah ban 
kamai ia ka hok, la ha ka ktien ka thylliej, ki 
kam kijam ne ba kano kano ka Hang. Kane 
ka Nam kam ju niew shiliang khmat ia u barit 

ne uba khraw, uba riewspah ne uba duk, uba 
bieit ne uba stad. Baroh ka kdup bad ka pdiang 
sngewbha lang ia ki. Ka long kaba im bad iai 
neh junom. Ka iai phuh bad suhsieng wat 
hadien ba ngi laiap ruh. Ka Iyer ka suhsieng 
wat hadien ba ngi la iap ruh, ka iai beh jem 
jai sha kylleng sawdong bad ka pyndap tang 
da ka jingsma iwbih kat sha ba ka iaid, kat 
sha ba ka shang. Kham niar ba kan dam ne 
jah noh na u briew uba la ioh ia ka. 

(2) Ka Namsniew bad ka Jahhurom 
Kane ruh kam ju jah ne dam noh kat ha kiba la 
ioh ia ka, wat ia uba rit ne uba khraw, uba bieij 
ne stad shisien ba ki la pan kwah ia ka. Ka Iyer 
Jong ka, ka iai beh shaduh ki thliew ki syar ki 
riat ki ram ne wat lada ngin phct rieh shaduh 
ki niamra bajylliewbad ba dum lam jong ka 
ramew ruh, pynban hangta ka khmat jong ka, 
ka thud bad ka lap ia ki. Kumta ngim lah 
shuh ban pyllait ia ka, shisien ba ngi la ioh. 

Kine ar tylli ki long ki Nam ia kiba u briew 
u lah ban ioh na kane ka pyrthei. Kim ju duh 
ne dam noh wat hadien ba ngi la iap ruh, ki iai 
sah bad iai beh kylleng sawdong. Ka spah pat, 
ka lah ban wan ka lah ban jah ne dam noh tang 
shibit por, lada ngim nang ban teh lakam ia ka. 

3 - KI DAK KI SHIN. 

(a) U Maw Pukir. 

Une u dei u maw uba la don la slem bah 
harud ka Umiam Mawphlang, hajan ka ‘Wei 
liesi. U dang iui sah hadub kat kine ki sngi 
mynta. U don sha ka liang ka Hima u Sordar 
Laitkroh, 

U Long syricm kum i kynja mawbynna. U 
ifong kumba ar phut ei ei. Um dci uba da 
thung nc sieh dano dano, hynrei uba la don hi 
iiangta naduh ki por hyndai. 

Ha une u maw la ong ba ha ki por barim 
ba jah la kumba shispah snem mynshwa, man 
ka por U Pukir Blei u la ju wan ban knia halor 
jong u; bad u da wah ia la u lula katba u dang 
dem khohsiew ban knia ha trai uta u Maw. 
Hadien hadien pat ym kham ju iohi koit ia ula 
u pukir ba im wan leh kumba mynshwa. Kumta 
ia uta u Maw la khot kyrteng da u Mawpukir. 

Ka jingphylla kaba ngi shero da ka jingdon 
une u maw ka long Ha ka por lyiur, ha u 
bnai jyiliew, haba slap jur bha ka bneng bad ka 
wah ka heh ka da tap lut ia ki phlang ki kynbat 
ki dieng ki siej, wat ki pynthor ki hali kiba ha- 
rud wah ruh ; pynban lada ka um ka heh katno 
katno ruh, kam ju lah ban tap ia une u maw. 
Ha ka jingshisha une u maw um shym long uba 
da jrong kumba la ong, hynrei u dei ban paw hi 
la kumno kumno saw ne san inshi sha jrong. 

Ki tymmen ki ju ngeit ba lada ka um ka lah 
ban tap lut ia une u maw, kata ka ’nemsniew 
ba jur bad ba shyrkhei ka lah ban jia shen ha 
kano kano ka snem. Hynrei ym kham ju jia 
koit ba ka um kan tap ia u. Lait tang myu saw- 
phew ne sanphew snem mynshwa ha kaba ka 
um ka la tap ia une u Maw bad la iathuh da ki 
tymmen ba ka ’nem sniew kaba jur ka la wan 
jia. Naduhkata haduh mynta ym ju iohsngew 
shuh ban tyllep um ia u, 

{b) U Maw Bnai. 

Une u don ha ka ilaka u Sordar Swer jong 
ka Hima u Syiem Sohra. U don harud surok 
thymmai ban leit sha Mawrah-Kongthong, kaba 
kumba laiphew kilo meter na Shillong. IJ Pyl- 
lun shaltuin, bad hamar pdeng ka don ka dur 
jong U Bnai bad iwci i dak iong hapdeng. 

Mynta um don shuh ha ka jaka kaba myn- 
shwa, namar ba la pynkynriah ia u da ki briew, 
kham sharum na ka jaka ba u don. Ki la pyr- 
shang ruh ban pynpait ia u, hynrei la ong ba ki 
la shem jingeh shibun bad kim sbym la lah hi 
ruh. 


Kham mynshwa, la don ruh kiba la pyr- 
shang ban shtah ia ita i dur Bnai haduh ban da 
long thliew Ihong bad pynsniew ia kata ka dur 
Bnai. Pynban hadien katto katne por ba ki 
briew ki la klet ia u. Ynda ki la poi kynmaw 
peit pat hadien ki la shem ba une u maw u la 
dap doh bad ita i dur Bnai i la paw biang. 

(c) Ka Dienjat ba shipruh tarn 

Kawei ka dienjat kaba don ha ka Shnonc 
Mawrah, ka long kaba syriem kum ka dienir 
briew hi. K.i sympriah jong ka kiba kat ka ty <- 
long riewhadera ka shympriah jat kmic lei lei ka 
heh la kat u maw jingshohkhun. Ka lynter jong 
ka lymmen kjat baroh kawei ka don kumba shi- 
pruh tam. Ka pyngkiang jong ka, ka long la 
kumno kumno kumba shitda tam. 

Kine ki paw halor ki mawsiang, ha kaba 
ki don kumba shiphew ne khat-arjur ei ha ka 
jingjngai kaba phra ne shiphew phut na kawei 
uajursha kawei pat. Imat kumba uta u jing- 
!haw u thew la ka lynti shathie na Shnong ; kat 
kum kita ki oicn kiba paw. la kaba sdang bad 
kaba kut pat ym tip thikna namar i mat na ka 
lynti ba u wan, u iaid na ka khyndew bad ka 
lynti ba u leit ruh ka dei sha ka khyndew. Lait 
tang ha ita khyndiat i mawsiang ba u leit dei 
iaid, ba kita ki dak ki shin ki dang paw. Ha 
kine ki khyndiat snem ki la nangdam noh na- 
raar ba iaid ch ki briew bad ki jingri jingdup. 

Ka long kaba sngewtynnat bad sngewsarong 
ba ki dak ki shin kiba kum kine ki dang don hi 
ba ka ri jong ngi, wat sha ki jaka kiba ngim tip 
bad khmih lynti raynno mynno ruh. Kumta la 
sngewdon kam ba ia kum kine ki dak ki shin ha 
phylla la dei ban ri bad sumar bha. Dei kine, 
ki ban pynphuh pynphieng, pyodonnam bad 
pynriewspah ia ka ri joiig ngi ha ka liang ka 
jingstad u hyndai lyngba kine ki dak kiba paw 
shynna ha sawdong ka mariaog. 

4 - KA JINGHIAR KA KHAII U KHUN 
KHAil KHARA 

Mynba dang kynthong kane ka pyrthei, ki 
briew ki dang ia kren bad ia leh hok. u Blei 
Trai Kynrad ruh u dang kyrkhii kyrhai ia ki 
briew ha ka liang ka spah ka phew, ka trci ka 
ktah, ka khaii ka pateng bad ha man la ki kam 
ki duk baroh. Kat kaba ki leh ka long ryngkat 
da ka jingiarap bad kyrkhu jong U. Kham niar 
ch ba ki briew kin thok kin thak, kin tuh kin 
thiem ne ba kin kren ki ktien snicw ktien smeh. 
Ym kham shem koit ruh ba ki briew kin don ka 
mynsiem bishni pihuin para briew hynrei ki ira 
parum pareh kum shipara. Barabor ruh ki im 
sngi ban kamai bad kren tang ia ka hok, ki da 
bat pyrkhing ruh ia la ka juban lak. 

Dei ha kane ka por, ruh ba kane ka ri 
joDgngi ka dang riewspah bha ha ka liang ka 
spah ka phew, ka khaii ka pateng, ka rep ka 
riang bad ki tiar ki tar shlcm ba bun jait. Ha 
kane ka por ki Nongkhaii khasi jongngi, ki ju 
shalao ia ki jait tiar ba bun jait kum u Nar, ka 
jaio, ka rnong, u soh u pai, u kwai u tympcw 
bad kiwei kiwei de sha ri dkhar. Ka ri jongngi 
ka long ka ri kaba khlain bha ha ka liang ka 
rep ka riang, ka khaii ka pateng bad bun kiwei 
pat ki jait kam. Bun bah ki jait tiar jait tar, ka 
dam ka dih lah ban ioh nangne. Wat ka ri jing- 
ri ruh ka dei kawei na ki Ri kiba paw eh ba kito 
ki por. Baroh ki briew ki im ha ka suk ka sain 
bad ha ka kmen ka sngewbha. Dei ruh na kane 
ka daw ba ka Ri jongngi ka khring bad pynjaw- 

dud ia ki briew baroh kiba na kiwei pat ki jaka 
ban wan tur ban ioh jaka rich ha kane ka Ri 
jongngi. Nangta ban ia knich ban lum spah 
pyrshah ia ki khun trai Ri jongngi. 

Katba ki sngi ki snem ki nangiaid bad ma- 
rch stet, na kawei ka por sha kawci pat, ki jing- 
mut jingpyrkhat jong ki briesv ruh ki la nang 
kylla bad iai kylla. Bun ruh ki briew kibaju 
niiien ia lade ha ka khaii ka patcng, ka rep ka 
riang bad ka ri jingri ki la nang kvnran dien trai 
noh bad ki la nang klct noh ia ki kam shakri 
briew ba pher ba pher. Kane ka la nang pyn- 
long ia ka Ri jongngi ban nang-hiar nanghiar 
arsut ha ka Hang ka khan ka pateng, ka rep ka 
riang, hooid wat ha ka ri jingri ruh kumjuh. Da 
kane ka rukom, la nang pynshlur pynshlur ia 
kiwei pat ki jait bynriew ba pher ba kin wan tur 
sha kane ka Ri jongngi ban shim kabu ha ki 
Hang trei kam baroh, ia kiba ki khun trai Ri ki 
la ieh bad klel ; kum ka nuksa. 

Ki Kam khuti > la kane ka kam la wan trei da 
ki briew kiba shai khmal bad iohi jngai. Naduh 
Nepal ki wan ban kynrup stet ban ioh jaka rich 
hangne ha Ri jong ngi da kaba sdang ia ka kam 
ri jingri ; khamtam ha kaba ri ia ki ’si khcm 
dud kiba long ka spah bah ba kongsan jong ka 
Ri. Dei ma ki, kiba bat bad sam dud mynta ia 
ka Ri jongngi baroh kawei. Lada kim ai dud 
ma ki ngim lah ban ioh dud nangno nangno ruh, 
wat lada ki buh ha ka dor kaba sngang ia ka 
dud sniew kaba ngim banse ban shim. Na ka 
jingjaipdeb jongngi hi ngim banse ban shim kat 

kaba ai ei. Kane ka pynpaw shai kdar ba ngim 
shym ieit hok ia la ka kam ha kaba ki long shwa 
ki la ieh bad pruid lynli ia ngi. 

Ka Khali Paieng Bun kiwei pat ki jait byn. 
riew ba pher kum ki khar kaia na Rajasthan, 
West Bengal bad na kiwei kiwei pat ki jaka, 
ki iohi ia ka juh ka kabu ha ka khaii ka pateng 
ia kaba la jubat da ki khun trai ri mynno myn- 
no. Katba mynta pat ka la nang troin nang 
troin, katba nangmih ki sngi. Kumta da ka 
jingsngewskhem jingmut ki wan ban bteng ei ia 
ka kam. Mynta ki la man loi bad riewspah 
shibun eh bad ki la long ki nongbat kynti ia ka 
kam khaii pateng ba ratbah jong ka ri jong ngi. 
Mynta lada khlem ma ki tang u khaw ruh ngin 
nym ioh, kumta ngi hap nguh syiem ia ki. Yn- 
da haba ngi la iohi mynta ia kane ngi shla da 
kaba kyrtiang dien trai wat la ngi shem shibun 
ki jingeh ban sdang thymmai pat ia ka. 

Ki Senghhalang Lyngba jong kine ki Seng ngi 
lah ban pyntrei kam ia ka khaii ka pateng jong 
ngi ha ka kyrdan kaba kham hajrong, da kaba 
ngi ia synrop lang bun ngut ban pynieng tang 
ia kawei ka Seng. Hynrei kum ha kine ki kam 
pat ngim don ka jingia shaniah bad iatrei lang 
iwei bad iwei. Na kane ka daw ba ka khaii ka 
pateng jangngi ka la nang hiar nob ia ia ka dor 
jong ka ha kane ka Ri jongogi ha ka pateng 
kaba mynta. 

Ym don jingbei pisa kaba biang Bun pat kiba 
la kyndit thiah na ka jingkynoi jong ka ramia. 

hadien ba la peitmat bad kyndit bynriew ki la 
sdang ban shimti biang ia la ka kba.i ka pateng 
bad ia kiwei de ki kam. Katn long kaba jem 
khamtam ha ba ka ktah ia ka pla. Kumta ha 
ka jingkut lad kirn banse ban shu hun noh 
kumto. Kane ruh kadei kawei na ki daw kiba 
pynlong diengpynkiang ia ka khaii ka pateng 
jong ki khun khasi pnar ba kane ka Ri jongngi. 

Ki nongkhaii kihii khnm Jieh kirn don ka Jingiatrei 
Jang bad ki nong khaii ha khamrit Bun na ki 
noDgkhaii kiba kham riewspah bad kbam heb, 
kirn don ka mynsiem jingiatrei lang bad kiba 
kbam duk, ha kaba ai lad ai lynti nc ai seng 
ai dang lem, khnang ba ki para khun Khasi- 
Pnar kin nang kiew irat sh-ijrong ha kaba ki 
lah ban khang-lad ia ki nong khaii nongwei. 
Hynrei, imat kumba yra don jingiashaniah iwei 
ia iwei kum ki para-dob para-snam ba shisba. 
Khyndiat mynla ngin phai sha kiwei pat ki jait 
bynriew kum no ba ki iarap ia la ki paradoh- 
parasnam la jong : Haba ngi peit ia ki Kbar 
Kaia, ngin sbem ba lada u ‘A’ u long uwei na ki 
nongkhaii ba heh tarn na ka jait jong ki, u ‘B’ 
pat uba dei hi na ka juh ka jait ne ka shnong 
ka thaw, un iarap khlem tyngkai haduh ba tang 
bapdeng katto katne snem u la kylla long u 
nongkhaii uba ratbah, namar ba u ‘A’ u ai ia 
u ka bai seng bai dang, ka buit ka bor baroh, 
haduh ba un da lah ban ieng ha la ki kjal. 
Dei ha kane ka por ba u ‘B’ u sa siew noh ia ka 
nongkylliang ia kaba u ‘A’ u la kheng ia u, 
Hynrei kaba kum kane, kam don ha ngi. Hato 
ngi ia shaniah ? Lane nga long ma uba ki lab 

ban shadiah ? Kine ki long ki daw jong ka 
jinghiar dor ka khaii ka patcng bad ka ioh ka 
kot jong ngi. 

Ki nongkhaii kiba kliamheh ki khniot hein ia ki 
barit Hangne ruh ngin iohi ba ki nongkhaii 
kiba kham heh kumno ki khniot bein ia ki 
nongkhaii kiba khararit da kaba ki thied tat ia 
ki mar na ki, haduh ba la Jan ym lait shuh sa ka 
bai kit bai bah ruh. Ha ka jingshisha la dei ban 
pyrkhat bad pynim lem ia kiba pli, khnang ba 
kin ia man shlur ha la ka kam. Hato kane kam 
dei kawei na ki daw ka jinghiar dor ka khaii 
pateng jong ngi ? 

Ki nongkhaii kiba heh kiin ai jingkyrshan Icm ia 
ki nongkhaii ki barit Kuniba la ong sha 
khmat ba ki nongkhaii khasi-pnar jong ngi kini 
don kata ka myiisiem iarap lem ne ia kyrshan 
lem ia la ki nongkhaii kiba kham duk. Na 
kane ka daw kein, kasa wallum ia ka jingtroin 
noh ka khaii ka pateng jong ngi bad ka nang 
ai lad bad pynshlur ia kiwei pat ki jait bynriew 
ban nang pynbun bad pynheh ia ka khaii ka 
pateng hangne ha ka Ri jongngi. 

Don kiba ai jingiarap pat da ka dor sut kaba 
heh Don pat kiba iarap lem ha kaba ai 
kheng ia ki nong khaii kiba duk ryngkat bad ka 
sut ka syntiew kaba heh. Kane ka nang pyn- 
shitom shuh shuh ia ki namar kat kaba ki ioh 

ki la dei ban siew noh pat sha ki ka sut, 

da kane la khniot bein ia kiba pli bad la nang 
pynriewspah ia ki nong airam. 

£/m don ka jingieit bad niewkor ia la ki para doh 

para snam Bun bun na ngi, ngim don kata ka 
jingieit ba^shisha ia la ki para doh para snam la 
jong. Ngi set ia la ki shkor bad khapbrip ia la 
ki khinat ban nym iohsngew nc iohi ia ka jing- 
ud bud jingjynjar jong ki. 

Ngim ieit ia la k« Ri Kane baroh, ka paw shai 
kdar ba ngim ieit ia la ka Ri bad ia ki paradoh 
parasnam, kumta ka sa wan ka jinghiar ha ka 
khaii ka pateng. 

Ki khwan myntoi Bun na ngi, ngi ialeh kum- 
no ban khring tang sha la ka met wat lada kiwei 
kin iap ruh kam piier. Kumta da kane, ka wan 
rah ia ka jinghiar dor ha ka khaii ka pateng ka 
jait bynriew jongngi. 

La (lie ha k/? dor kaha heh Shibun bah ki 
Nongkhaii jongngi ki ialeh katba lah ban khniot 
la ka dor ki mar ba ki thied bad ruh ha ka juh 
ka por ki ialeh ban pynkiew katba lah ia ki 
mar ba ki die khamtam lada ki ioh ha ki khep 
ki khep, ki kabu bha bad leh sarong ; kaba 
shipiah ki khein shi-iyngka. Hynrei ym bansc 
ban thied, ryngkat bad ka jingdom ka jinging. 
Da kane la pynisih ia kiba bun bad ka poi 
haduh u pud ba lada ki pynhiar shi-suka ia ka 
mar kaba shi-tyngka ruh kirn treh shuh. 

Ki Nongthied ki piiet sha khvei pat ki jaid byn- 
riew Kumba la ong haneng ba don ki por ki 
por ba ki kabu shaba palat, kane ka pyndom 
pynbitar ia ki paradoh-parasnam kiba wan thied 
bad pynlong ia ki ba kin her bad Ieit thied na 
ki khyllah jait wat la kham jngai namar ba ioh 
ha ka dor kaba bit. Haba ki para-doh para- 

sndm ki la isih, te kumta ruh ka khaii ka pateng 
ka kylla lieng bad nangtroin bad ha juh ka por 
ka long kumba nang pynshlur pynban ia ki 
mynder. 

Riewspah ki Mynder:- Haba baroh baroh ki nong- 
die nongthied ki la ia beh satang sha ki mynder 
bad kila tieng ia la ki para-doh-para-snam, kum- 
ta la pynriewspah bad pynsngaid ei ia u nong- 
wei shisngi bad la nang pynhiar pat ia la ki jong- 

Kitei baroh ba la ong haneng, ki long ki 
daw jong ka jinghiar dor bad troin noh ha ka 
khaii ka pateng u khun Khasi-Pnar mynta, ia 
kaba la pynrasong shisien da ki kpa tymmen 
jong ngi mynnor. 

Klinangba ngi lah ban pynim pat ia Vi baroh 
khamtam ia ka rep ka riang bad ka ri jingri ka 
long (a) ba ngi dei ban shimti biang ha lade ia ka 
kam ri jingri, naraar dei kane kaba long kawei 
na kiba kongsan tarn oa ki mar khaii jong ngi. 
Ban leh ia kane donkam ka jingkit khlieh ba 
kyrpang jong iwei pa iwei shi met-shimet. (b) 
Ban sdang thymmai sa shisien ia ia ka khaii ka 
pateng da ki paradoh-para-snam la jong. Da 
kane ka rukom kan kyntiew pat ia ka khaii jong 
ngi sha jrong bad nang pynthanda ia kiwei pat 
ki mynder. Ha kajuh ka por kan pyntieng 
koh tyngpan ia ki mynder haba ki iohi ba ia 
ka khaii ka pateng la bat sa shisien pat da la ki 
jong ki trai muluk ki trai jaka, (k) La kumno 
kumno la dei ban seng shibun ki Seng bha lang, 
namar bun na ki khun khasi Pnar jongngi ki 
long kiba kham duk. Kan long kaba shitom 

shibun eh ia ki marwei shimct ban sdang ia 
kane ka kam, hynrei tang lyngba jong kine ki 
Seng bad ka jing-ia-synrop-lang jong ki katto 
katne ngut, khnang ba kan kham hch ka kheng, 
ha kaba ki lah ban pyntrei kam wat ia ki kam 
khaii kiba heh katno katno ruh (d) Dei ban 
don ruh shibun ki tnat ai jingiarap pisa na ka 
liang ka sorkar sha ki thain Nongkyndong 
baroh, khnang ba ki No.igrep ki Nongri jingri 
bad ki Nongknaii kin ioh lad ban pyntrei kam 
bha ia la ki buit ki sap trci-kam bapher baphcr 
(e) La sngew don kam ruh ba kito ki nongkhaii 
kiba kham heh kin iatrci ryngkat ryngkat bad 
ki mahajon lit, ha kaba nang ia kyrshan mar 
mata lem wat ha ka liang ka pisa ruh haba don- 
kam, ym ba kin nicw bein ia ki para nongkhaii 
trai Ri wat la ki long kiba kham duk ruh, hyn- 
rei ban ai jingiarap lem ia ki ha ka dor kaba 
bit bad ka por kaba kylluid. 


5. KA BOR JINGSNIEW U KHAWIANG. 

Ka kyiad ka dei kawei na ki jingsniew ba 
sniew tain ia u briew. Wei u briew uba la mad 
ia ka, um lah sbuh ban lait na ka, bad u la dei 
ban long u mraw jong ka baroh shi rta ; khyn- 
diat ngut eh kiba lah ban dang lait na ki tyrsim 
jong ka. Ha kawei ka liang, ia ka kyiad, ngi 
lah ban ong ba ka dei ka kraie nongpynjot. 

Ka jinghiran Kham-niar ba u Nongdih 
iin im pahuh pabai. Bun hi na ki, ki long kum 
ki mrad. Um tip shuh ia ka kdang ka thngan 

jong ki khun ki kti, u klcl ruh shipor wat ia la 
ka iing ka sem katba u dang don ha ling die 
kyiad, tangba u la mujia ia lade shimet. Kane 
ka wallam ia ka jingkyrduh kyrtan ha iing ha 
sem bad ka wallam ruh ia ka jmgiapait ia-pra ha 
pdeng shi iing shi sem bad kumjuh ruh wat para- 
lok-parajor. 

Ka jingsarong had hanga-mci Bun bun na 
ki Nongdih ki sngew ialade kat u Hati ne kat u 
khla u thlen. Ki sngew ba ym don shuh lait na 
ki, la ha ka bor, ka buit ne jingnang jingstad 
ruh, Ki sngcwkhlain, tip lut, stad-lut bad biang- 
lut nadong-shadong. Kaei ba ki, ki kren, ne 
leh ka long kaba bha bad ba biang lut nadong 
shadong. 

Ka jingiaymd Haba la sngewstad lut, tip- 
lut, bianglut khlcm pep ruh ka jingiakynad kan 
mill hapdeng jong ki bad kumjuh ruh ia ki lok-ki 
jor ba-iaid-naieng : haba kumta khlem pep kan 
poi sha ka ia*shoh ia-dat bad wat sha ka iap ruh 
haba la palai than. 

Ka jingiapait-ia-pra Haba la kut ka ia- 
shoh ia dat, ka bud dien sia ka jingiapait ia pra 
hapdeng para-lok parajor, para marjan-marpa, 
shi-iing-shisem, ha ka imlang-sahlang bad kum- 
ta ter ter. Ym don shuh ki ban ieit ne burom 
ia kum uta u briew : hynrei kat shaba u iaid ba- 
roh satang ki khmat kynriang bad ki ktien har- 
rukom kin kren shaphaug jong u, 

Ka jinghiardor ka longbriew-manbriew 
Kaba khatduh eh haba la kut kite! baroh, bad 

haba la niew bein da baroh, te hangno pat kata 
ka dor jong ka longbriew-manbriew, ka dang 
shongsbai ? Baroli ki la sep bad jab noh bad ngi 
la shu kylla ’riewkai ci kha-ma-kha, 

Haba ngi tip ba ka kyiad ka dei ka lynti sha 
ka jingjot, pynban baroh baroh pat ngi ia beh 
bad ikwah ban dih ia ka. Khlcm da ioh ban 
in ‘d ia ka, iinat kumba ka barn ruh ym lah pyn- 
rung, Hato kanc kam long ka pop, naniarba 
ngi leh ia kaei kaei kaha ngi la tip pyrsliah ba 
ka dei kaba snicvv ? Na ki nong iii hi, lada ngin 
kylli shaphang ka jingsniew jong ka kyiad, baroh 
kin ong bad iathuh khanibha siriphang kajing- 
sniew jong ka bad kuinno ba ka bor ba sniew 
ka trei ia kilo kiba dih ia ka. Hynrei balei pat 
dang bun kiba dih ia ka. Ka daw ka long ba 

dang don ki nongshet ; Kumta ruh dang 

bun ki liongdih. Ka Nongshet hi ka dei kawei 
na ki daw jong ka jingpynjot ci ia kiba lui lui 
bad kiba bieij. Ka pynjot pynpra ia ka long-iing- 
iong-sera jong kito kiba ju ia shong suk. Ka 
long ruh kawei na ki daw jong ka jingkyrduh ha 
ka longiing-longscm bad tia ka Ri bad ka jait- 
bynriew baroh kawei. Mynta, lada ym don ba 
shet shuh, hato ka nongdie kan die ia ei ? Haba 
ym don ba die shuh, u Nongdih un ioh shuh 
nangno ? Hato haba kumta ym la bun uban 
shah kyiad ? Hynrei ngim dei pat ban kiet ba ki 
Nongsynshar ha ki Hima ha ki ilaka bad ha ka 
jyJla, ki long ruh ka daw kum ki Nongai jingbit. 
Namarkata, da ka jingiatrei lang baroh ngi lah 
da kaba suk ban khang khyrdep ia kane ka jing- 
sniew kaba la pynjot ia ki Sarnia bad ki iing ki 

sem kum ki shlem ki ban sain dur ia ki khun ki 
kti jong ka lawei. Phi tharai ba kane kam dei 
kawei na ki jingkylla ba khraw bad ka ban rah 
ia ka kyrdan jong ka baroh kawei ? 

Ka jingshet kyiad ka pynduna wat ia ka bam 
ka dih ha ka Ri baroh kawei. Kawei ka iing 
shet kyiad kan shet shi sogi kat ban bam kawei 
ka Nongrit shi taiew. Te lada bun tylli ki iing 
shet kyiad kin don, hato kam la ktah ia ka jing- 
kyrduh kyrtan bad ia ka jingkiew dor jong u 
khaw ha ka Ri ? Namarkat, ka kyiad ka long 
ka daw jong ka jingkyrduh ha ka Ri. 

Da kumno ngin leh ban thawlad ban beh 
raimaw raidieng ia kane ka jingsniew bad ka bih 
ba shyrkhei tam ? Kaba nyngkorg, ka long ban 
pynduh lut ia ki jaka Shet kyiad baroh ha ka Ri. 
Ka long ka pop ia ka Sorkar lada kan kem ia ki 
Nongdih kiba buaid kiba iaid ha lynti syngkien, 
namar uei te haba la mlien uba lah khlem da 
rung ban mad, haba dang don ba die ba shet. 
Hynrei haba la dep pynduh shuwa ia ki jaka 
shet kyiad baroh, ba kumta ruh ka Nongdie 
kam ioh shuh ban die. Dei ha kata ka por ba 
lada lap ia uno uno u nong-dih la don hok ban 
kem bad ban pynshitom ia u, bad u dci ruh ban 
leit ialam ia ka jaka na kaba u la ioh ia ka. 
Hangta te ngin sa lah ban pynduh dyngkhong ia 
kane ka jingsniew. 

Kaba ar Ka Sorkar kan kheinduh ia ki jing- 
myntoi baroh, da kaba ka ioh khajna na ki 
Nongshet, tang ban bha ka Ki bad ka jait byn- 
tiew. 

Kaba lai > Ki Samla shong skul barob kin ia 
trei lang ryngkat bad ki Seng bhalang bad Seng 
Pynduh kiad ; khnang ba ka Ri bad ka jait byn- 
riew kan bha bad pahuh hai. 

Dei kane ka lad ba ngi lah ban beh noh ia 
kane ka jingsniew na ka wi bad dei hangta ba 
kane ka Ri jongngi, sa shisien pat kan sa phuh 
bad itynnai kum kata ka Ri tipbriew tipblei ha 
kaba ngi lah ban khot syndon ia ka, Dei hang- 
ta ruh ba sa shisien kane ka Ri jongngi kan ioh 
pat ia ka nam “Ka Ri Shongblei”. 


6 - DANG DUNA SHIBUN KA THOH 
KA TAR KHASI. 

Ym lah ban len ba ka Khasi Literature ia 
mynla hi ka la nangkiew bad nangroi haba ia 
nujor bad ki por ba rim ba la leit noh. Pynban 
ka dang duna shibun eh haba ia-nujor bad kiwei 
kiwci pat ki jait ktien. Kiwei pat ki jait ktien 
ki la kiew bad nangkiew bad mynta ki la poi 
shaduh ka kyrdan ba dap pura bha ha ka ryn- 
ieng ryniot, ka dur ka dar, ka rong ka rup bad 
kumta ter ter. Man la ka por ki Nongthoh ba 
pawnam ki iai mih ban kyntiew ia la ka thoh ka 
tar shaphrang bad ba la ki dur ki dar ba pher, ki 
da pynkup ia ki rong ki rup ba thymmai ia la ka 
ktien ha ki rukom thoh rukom tar ba pher. Ba- 
roh ki rang samla bad ’thei samla kiba la ioh ia 
la ki sap ba pher na u Blei, ki pyndonkam hok 

ia ki. Ki shim ia la ki kabu ha kaba pynphriang 
bad pynriewspah ia la ka ktien la jong. Khara- 
bun na ki, ki sngewtynnat ban pule ia la ki kot 
ba la thoh ha la ka ktien ia jong ba la thoh da ki 
longshwa jong ki. Dei na kane ka daw ba ki 
ioh ban dih shibun ia ki umpohlicw ka jingtip 
shaphang ka thoh ka tar la jong lyngba ki jing- 
thoh barim jong ki kpa tymmen jong ki. K.i 
sngewba kam biang ia ki ba kin tip tang ia ka 
mynta, hynrei ia ka mynnor ruh lyngba jong ki 
jingthoh jingtar jong ki longsawa, ban ia nujor 
pat ia ka mynta bad ka mynnor khnang ba kin 
lah ban iaid ia ka lawei jong ka jongim jong ki. 

Haba ngi phai pat sha la ka Ri bad ka jait- 
bynriew la jong ngi she ra ba ka thoh ka tar 
khasi kam da kiew than haduh katta. Dang 
bun ki jingduna, ki at ki them, khohruh khoh- 
ram, ki khlaw ki btap, bad bun ki phang ba 
dang dei ban trei bad ban prat ia kaba shu ieh- 
noh shrah kumto ia ki kham mynshwa. Niar 
kiba shim ia kane kabu ban pyndep ia ka kam. 
Kham bun na ki ’rang bad ’thei samla, ki tieng 
ban shimti ia kane ka kam naraarba kim don 
kata ka jingshemphang ba janai. Balei kim 
sngewthuh ne shem phang bad balei ki tieng ? 
Ka daw ka long ba 

(1) Ka jingleh sting jong ki ha ka thoh ka pule 
ia la ka jong ka ktien. Khamniar ba u khynnah 
ne ka khynnah khasi kin ieit ia la ki kot icham- 
tam lei lei ia ki kot khasi. Teng teng ki niew- 
bein bad ki sngew ba ka long ka bym larkam 
bad ka bym don dor ei ei ban pynlut por, na 

kane ka daw ba kirn tip ia kiei kiei kiba kordor 
tarn, ia kaei ba buhrieh bad bytep da ki long 
shwa jong ngi la sha ka pyrthei nc ha la ka ri la 
jong ruh. 

(2) Bun na ki samla badon sap ba pher ba 
pher ha bun ki hang, pynban kirn tieh ban 
shim ia kata ka kabu lane ban pyntrei kam hok 
ia ki. Ki tieng bad shem jmgeh naraar ba kim 
don kata ka n:on ban wad ban tih ia kiei kiei 
kiba ki kpa tyramen jong ngi ki la btep. Dei 
na kata ka daw ba bun na ki, ki kylla ng'ah 
had ieh leh nohei ia la ki sap ki phong ba phei. 
Kim mon ban pynshitom ia lade wat tang khyn- 
diat ruh hynrei ki jaipdeh ban iil bad thud 
khamtam lia ka ba pule kot. Kumta suki kane 
ka lam sha ka kajingbthi bad jing bym don 
mon shall ban leh ia kauo kano da kaba pynshi- 
lom artat ia lade khyndiat ruh. 

p) Bun na ki khasi jongngi khamtam kito kiba 
ia kham nang kham stad ; kim da sugewtynnat 
eh ha ka pule kot khasi, kham bun hi na ki 
ki sngewtynnat ban pule ia kiwei pat ki kot ba 
la thoh ha kiwei kiwei pat ki ktien nongwei. 
Kane ka pynkylla sah bieij ia la ka ktien, bad 
pynhiar dor ia ka thoh ka tar khasi 

(4) Ka jingbym don ka jingpynshlur ha ka 
pule khasi kham bun ha ki skul, kum ka Klmsi 
elective language, Kane ka long kaba donkani 
eh : ia ki khynnah, hymei la ai tang ha ki 
College. Ha ka jingshisha, ia kane la dei ban 
pynshlur bad pynmlien naduh ki skul, namar 
dei hangne ba ki khynnah ki dang lah ban thep 

bad pynsngewthuh bha ia ki : ka daw ka long 
ba ha ki skul, ki khynnah skul ki dang long 
hapoh ka jingpyniaid jong ki Nonghikai. Baroh 
ki dang hap ban thied kot kutnba la buh ha ki 
Course jong ki, la teh ruh ia ki ban pule, ban 
thoh. raroh ki del ban don la ki kot ki kot. 
Kumta haba la don ka kot la kwah hi ban pule 
bad wat ha skul ruh kim shah khlem da pule. 
Kane ka ialam sha ka jingieit bad kwah ban 
pule kot. Da kane ka lad kin kylla proh bad 
pynpyrkhat jylliew ia ki, ba ynda ki la poi ha ki 
College ruh kin lah da kaba suk ban pule ne 
thoh khasi ha ka rukom kaba dei. Khlem 
artatien ruh kin lah ban score marks kham sha 
jrong. 

Hynrei mynta pat la ai khasi Elective 
language tang ha ki College, ha kaba ki student 
kim da salia ne suitniew shuh. Don na ki kiba 
shim Khasi Second Language hynrei don ruh ki 
bym shim. Lada ngiu phai pat sha kito kiba 
shim ia ka Elective Language ruh kham bun na 
ki, ki bym don kot don sla bad bun ruh kiba 
wau klas tang ban ioh ialeb exsamin. Kim da 
salia eh ia kata ka thied kot namar bym don 
nongkylli ne nongmai ia ki, don ruh ki bym ju 
pule namar ba ym ju don nong pynpule. Kum- 
ta ki khynnah College hi ki la long kham halor 
bad ka jingpyrkhing ia ki ruh kam long shuh 
kum ha ki skul. Don ruh kiba ynda la jan 
eksamin ki sa pule kot namar ki ong sa ia ka 
kot khasi, pule tang shisien la lah. Hooid ki 
lah da kaba suk ban pule hynrei kaba eh ban 
shemphang. Kumta dei na kane ka daw ba ka 

thoh ka tar khasi kam lah ban kiew stet kum 
kiwei pat ki jait ktien jong ka pyrthei, namar 
ba ngitn tip ia kaei ba ngi pule bad hangno la 
pynsbong noogrim ia ki. 

Na kata ka daw, la idei ban nang pynbun 
shuh shuh ia ki kot khasi ban pule ha ki skul 
bad ki Ct llege. Ban ai lad ruh ia Khasi Elec- 
tive Language naduh na ki skul khamtam ia ki 
High Skul khnane ba ki khynnah kin kham 
proh, bad kham shemphang ynda ki la poi ha 
ki College bad kan nym pynthait ne kan nym 
pyolong nongwei shuh ia ki ynda ki la poi wat 
ha ki College, namar ki la mlien bad ki la 
sngewtynnat lypa ban pule naduh na ki skul. 
Da kane ka rukom khlem pep kin sa mih shibun 
ki nongthoh bad ki nongpule khasi hadien 
habud bad ym artatien ba ka Khasi Literature 
kan kiew irat bad ia kynjoh shaphrang haduh 
ba kan da kot ha u pud ban ia ryngkat 
kyrdan wat bad kiwei pat ki ktien ha ka pyrthei. 
Dei ha kane ka por ba ka Ri bad ka jaitbynriew 
kan sa phuh sa phieng bad ia ryngkat kyrdan 
ha ki liang baroh bad kam long shuh kaba 
shah khniot bein ha ki wei pat ki jait ktien. 


7. - U KUHIW ATNUD 

La ngi duk ne riewspah, la ngi rit ne khraw 
lymne la ngi bieit ne stad, kane kawei ka jing- 
mlien ba sniew imat ka iai shongkulai bad teh 

lakam hi ia ngi barabor bad kata ka dei ka 
‘Atnud’. Ki don ki briew kiba la nang la stad 
kiba la kiew ha kak>rdaii had ka burcm, ia 
kiba ngi ju peit bad khmih lynti ia ki barabor 
ba kin long ki nongialam ha ki liang baroh, 
lyngba ka rukoni im bad ka ktien ka thyliiej 
jong ki kan long kaba K.h ban tah dawai ban 
pynjr^m ne ban s\rdcp noh ia kane ka jingntlien- 
ba-sniew na ngi. Pynban ka long markhong- 
pong. Kham bun sien ngin shem ba kum kane 
ka ju shong bad thylleng pynban ha ngi kiba la 
nang la stad bad kiba la kiew sha ka kyrdan. 
Bunsicn haba ngi pcit sha kita ki duk ki toi, ki 
kup shiliang, kiba bieit kiba them, ba haba ki 
kiew sha ka kyrdan bad ka burom lyngba ka 
jingtrei minot jong ki, ha kaba ki pyiidon kam 
hok ia !a ka sap ka phong, ia kaba u Biei Trai 
Kynrad u la ai ha uwci pa uvvei ; ha la ki jong 
ki jorg ki sap ba pher ba pher ia kiba ha ka 
jingshisha ngi la dei eh la kiimiio kurano baa 
Migewsarong bad ban pynshlur ia ki ha kaba ki 
lah ban iaid sliaphrang. Pynban, ngi atnud 
bad ngi sngcwbishni pakai pynban da kaba ong 
“Balei te da kum kine kin kiew shaphrang ?” 
K-umta barabor, ngi ialeh katba lah kumno ban 
pynbudnam sniew bad ban pynsniew ia ka long 
briew jong ki, la ka long ha kano kano ka dur 
bad ka rukom. ' Don kiba ngi shu kynnoh kyn- 
ta da ki jingkawang ktieh tang ban pynbudnam 
sniew ia ki. 

Kumba la ong ba, U Blei U la ai ha uwei 
pa uwei ia ka sap ka phong kaba biang. Dei 
uta uba pyndon katn hok ia ka ba un nangman 

khraw ha la ka nam, hynrei uta u bym pyndon- 
kam hok ia ka vvat la u la long uba khraw katno 
katno ruh, kan poi ka por ha kaba un sa hap 
khop ialade bad un ngat ha kajuh ka shrip kaba 
u pynap ia kiwei. Ka don ka jingong - “U Blei 
Li iarap ia kito kiba iarap ia kide,” dei hangne 
ba ngin sngewthuh, ba uto uba don ka sap wat 
la iba rit eh ruh, pynban haba u, u trei shitom, 
khlem pep un man roi bad shymphang, ryngkai 
bad ka jingiarap 1cm U BIci. 

Haba ngi iohi ia kanc, ngi atnud bad ngi 
kynnoh ngi kynta, da ka jingbishni bad sngew- 
rem ngi ong, “Kum uto ne kato kin nym poi 
kumno sha ka kyrdan haba ki ioh nangta nangta 
had ba ki shu pvrthuh bud na kita kita,” hynrei 
' gi klet noh la ka tynrai jingshisha, ba U Blei u 
Ui dep ai lypa ia ka sap ka phong kaba biang ha 
n.an iiwei pa kawei. Dei hangne ba uwei na ki 
Nongthoh ba pawkhmat jong kanc ka juk “1 Bah 
B.C. Jyrwa” i ju ong - “Ka sap ka dci hi ka 
sap, ym lah ban len ne ban ong da kuwc pat. 
Hynrei uta ne kata, ki bym ia ther bor bah ki 
nangklet bad oang tep pynban sha ki Ihuh ia ki 
ki sap tynrai ia kiba U Trai Kynrad u la tynsat 
ha ki, “Namarkatata, ngi dei ban sngewthuh 
ba kaei ba kiwei ki leh ka dei ba ki da ther 
tyngeh bad sei bor bah ia la ka sap ia kaba U 
Trai kynrad u la ai ha ki. Hooid, ym lah ban 
Icn ba don ki briew ha kane ka pyrthei kiba 
wat la ki don sap ruh, ki salia ban pyndon kam 
ia ka, kumta, ki shu tam nangne nangtai tang 
ban pynkiew skong ia lade. Dei na kata ka 
daw ba ka nam bad ki kyrteng jong ki kam ju 

im ne neh slem, ki long tang kum u lynning-eit 
ksew. Hynrei don pat ki briew kiba sngew ia 
lade la kum u Soh Aple jong ka Ri Kashmir 
kiba niew ia kiwei ba ki long tang kum ki soh- 
krap ia kiba ka tynrai jong ki, dei u Soh Tlang 
uba kthang bad ba la shu pynlong soh Apple Ju- 
bor da kaba krap, Hynrei em, kane ruh ka long 
kaba bakla katta katta ban tharai soh krap ia 
kiwei bad u soh paka ia lade. Halor kanc, 
i Bah B.C. Jyrwa i batai biang kumne - “La u 
long tang u phning tyrso uba rit, pynban u doa 
ha u ia ka um phniang kaba kordor ia ka jait- 
bynriew.” Kumta ogi shem ba wat la u ne ka 
briew kiba tlot bad kiba ym i myllai katno katno 
ruh, pynban ki don ia la ka bor bad ka dor ba 
rit ban pynpaw sha ka pyrthei. 

Nangta shuh shuh i kylli - “Hato don ma 
kaba lah ban khang ia u ne ka ’riew satar, kiba 
don ka Jingkut jingmut kaba khlain ?” I la pyn- 
jubab khnang ba ngin sngewthuh, - “Em, ym 
don dieng pyngkiang, ym don at ym don them, 
ym don khobruh khohram ia u ne ka ’riew ia 
ksaid,” bad i ong ruh ba dei tang ki “riew Lili, 
uba kynran lypa shwa ban ia ai reng.” 

Kumta kane ka long kaba shisha, ba ym ju 
don kano kano ka eh ka shon, ki dieng pyng- 
kiang lane ki khohruh ki khohram kiba lah ban 
kbanglad khang-lynti ia ki ’riew ia ksaid, hynrei 
tang ki ’riew li-li-pen-pen kiba kynran dien shwa 
ban mad ia ka kam. 

Halor jong kine ki jingkren, nga sngew ban 
ong ba ngim dei ban don ka jingmut sniew ne 

ban atnud ia kaei kaba kiwei ki leh. Wat lada 
ka long ka bym i suitkhai rub. Namar wat lada i 
long tang i phngit i barit eh, pynban i don la ka 
bor bad ka dor ba phylla ban trei haba ngi, ngi 
ai lad ia i ba in nangsan bad nangheh, haba ngi, 
ngi nangpynshlur ba in long kumta. Hynrei 
lada ka long kaba khraw bad ba ratbah katno 
katno ruh, haba ngi khet bad pom noh kan nym 
iohlad ban pyiar ia la ki tnat bad ban sei ia la u 
soh iiba thiang bad uba bang. 

K-umta lada kum kine ki jait briew, wat la 
ki long kiba khraw spah, ka nam bad kiba la 
niew burom da ka pyrthei, hynrei ba don pat 
kane ka mynsiera nga nud ban ong ba ki long 
kum uta u “Sew Kuhiw” jong i babu Soso Tham 
uba ialade um lah ban leh, ia kiwei ruh um shah 
nc ailad ban leh. 

Ki Kot da ujuh u Nongthoh 


1. Ka Juban Ki Jingieit. 

2. Ki Saimuka Na Diengkyntbong. 


Ki ban sa mih shen : — 

1. Na Khriang ki Sairupa. 

2. U ’Sai Ksiar Ka Jingieit, 
(Khamtam ia ki samla ) 

la kine ki Kot lah ban ioh na : — 


1. Shillong Co-operative Marketing 
Society, Bara Bazar, Shillong. 

( Dukan 1 Bah Horen hajan 
Stand Taxi, Shillong ). 

2. Khasi Book Stall, Bara Bazar, Shillong. 
( Hajan Dukan U Pundit Khlieh lew ), 
bad na Jciwei de ki dukan die kot. 



